title: Komisijas Īstenošanas regula (ES) Nr. 800/2011 ( 2011. gada 9. augusts ), ar ko apstiprina darbīgo vielu teflutrīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 un Komisijas Lēmuma 2008/934/EK pielikumu  Dokuments attiecas uz EEZ

text:
               10.8.2011

               LV

               Eiropas Savienības Oficiālais Vēstnesis

               L 205/22

         KOMISIJAS ĪSTENOŠANAS REGULA (ES) Nr. 800/2011
   (2011. gada 9. augusts),
   ar ko apstiprina darbīgo vielu teflutrīnu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 un Komisijas Lēmuma 2008/934/EK pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punktu un 78. panta 2. punktu,
   tā kā:

               (1)

               Saskaņā ar Regulas (EK) Nr. 1107/2009 80. panta 1. punkta c) apakšpunktu attiecībā uz apstiprinājuma procedūru un nosacījumiem darbīgajām vielām, par kurām iesniegtie pieteikumi ir pilnīgi saskaņā ar Komisijas Regulas (EK) Nr. 33/2008 16. pantu (2), ir jāpiemēro Padomes Direktīva 91/414/EEK (3). Teflutrīns ir darbīgā viela, par kuru iesniegtais pieteikums ir pilnīgs saskaņā ar minēto regulu.

               (2)

               Komisijas Regulā (EK) Nr. 451/2000 (4) un (EK) Nr. 1490/2002 (5) paredzēti sīki izstrādāti noteikumi par to, kā īstenot Direktīvas 91/414/EEK 8. panta 2. punktā minētās darba programmas otro un trešo posmu, un sniegts to darbīgo vielu saraksts, kuras jānovērtē attiecībā uz to iespējamo iekļaušanu Direktīvas 91/414/EEK I pielikumā. Teflutrīns ir minētajā sarakstā.

               (3)

               Saskaņā ar 3. panta 2. punktu Komisijas 2007. gada 20. septembra Regulā (EK) Nr. 1095/2007, ar ko groza Regulu (EK) Nr. 1490/2002, ar kuru nosaka sīki izstrādātus noteikumus, kā īstenot trešo posmu darba programmā, kura minēta Padomes Direktīvas 91/414/EEK 8. panta 2. punktā, un Regulu (EK) Nr. 2229/2004, ar ko nosaka turpmākus sīki izstrādātus noteikumus, kā īstenot ceturto posmu darba programmā, kura minēta Padomes Direktīvas 91/414/EEK 8. panta 2. punktā (6), iesniedzējs ir atsaucis savu atbalstu attiecībā uz šīs darbīgās vielas iekļaušanu Direktīvas 91/414/EEK I pielikumā divu mēnešu laikā no minētās regulas spēkā stāšanās dienas. Līdz ar to attiecībā uz teflutrīna neiekļaušanu tika pieņemts Komisijas 2008. gada 5. decembra Lēmums 2008/934/EK par dažu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (7).

               (4)

               Sākotnējais ziņotājs (turpmāk “pieteikuma iesniedzējs”) saskaņā ar Direktīvas 91/414/EEK 6. panta 2. punktu iesniedza jaunu pieteikumu, kurā pieprasīja piemērot paātrināto procedūru, kas paredzēta 14. līdz 19. pantā Regulā (EK) Nr. 33/2008, ar ko paredz sīki izstrādātus noteikumus Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas tās I pielikumā.

               (5)

               Pieteikumu iesniedza Vācijai, kura ar Regulu (EK) Nr. 1490/2002 bija izraudzīta par ziņotāju dalībvalsti. Tika ievērots paātrinātās procedūras termiņš. Darbīgās vielas specifikācija un atļautie lietošanas veidi ir tādi, kā minēts Lēmumā 2008/934/EK. Minētais pieteikums atbilst arī visām pārējām Regulas (EK) Nr. 33/2008 15. pantā minētajām pamatprasībām un procedūras prasībām.

               (6)

               Vācija izvērtēja pieteikuma iesniedzēja iesniegtos papildu datus un sagatavoja papildu ziņojumu. Tā minēto ziņojumu 2009. gada 9. decembrī nosūtīja Eiropas Pārtikas nekaitīguma iestādei (turpmāk “iestāde”) un Komisijai. Iestāde papildu ziņojumu darīja zināmu pārējām dalībvalstīm un pieteikuma iesniedzējam, lai tie varētu izteikt piezīmes, un saņemtās piezīmes nosūtīja Komisijai. Saskaņā ar Regulas (EK) Nr. 33/2008 20. panta 1. punktu un pēc Komisijas pieprasījuma iestāde savu secinājumu par teflutrīnu iesniedza Komisijai 2010. gada 20. augustā (8). Dalībvalstis un Komisija pārskatīja novērtējuma ziņojuma projektu, papildu ziņojumu un iestādes secinājumu Pārtikas aprites un dzīvnieku veselības pastāvīgajā komitejā, un 2011. gada 17. jūnijā tas tika pabeigts kā Komisijas pārskata ziņojums par teflutrīnu.

               (7)

               Dažādajās veiktajās pārbaudēs tika konstatēts, ka teflutrīnu saturošus augu aizsardzības līdzekļus var uzskatīt par tādiem, kas kopumā atbilst Direktīvas 91/414/EEK 5. panta 1. punkta a) un b) apakšpunktā noteiktajām prasībām, jo īpaši attiecībā uz lietošanas veidiem, kas tika pārbaudīti un sīki izklāstīti Komisijas pārskata ziņojumā. Tāpēc teflutrīnu var apstiprināt saskaņā ar Regulu (EK) Nr. 1107/2009.

               (8)

               Saskaņā ar Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā pašreizējās zinātniskās un tehniskās zināšanas, tomēr ir nepieciešams iekļaut atsevišķus nosacījumus un ierobežojumus.

               (9)

               Neskarot secinājumu, ka teflutrīns ir jāapstiprina, ir lietderīgi pieprasīt papildu apliecinošu informāciju.

               (10)

               Pirms apstiprināšanas jāparedz pietiekams laika posms, lai dalībvalstis un ieinteresētās personas varētu sagatavoties šā apstiprinājuma radīto jauno prasību izpildei.

               (11)

               Neskarot no apstiprinājuma izrietošās saistības, kas noteiktas Regulā (EK) Nr. 1107/2009 un ņemot vērā īpašo situāciju, kas rodas saistībā ar pāreju no Direktīvas 91/414/EEK uz Regulu (EK) Nr. 1107/2009, ir jāpiemēro turpmāk minētais. Pēc apstiprināšanas dalībvalstīm jāpiešķir sešus mēnešus ilgs laika posms to atļauju pārskatīšanai, kas izdotas attiecībā uz teflutrīnu saturošiem augu aizsardzības līdzekļiem. Vajadzības gadījumā dalībvalstīm ir jāmaina, jāaizstāj vai jāatsauc spēkā esošās atļaujas saskaņā ar Direktīvas 91/414/EEK noteikumiem. Atkāpjoties no minētā termiņa, jāparedz ilgāks laika posms, lai iesniegtu un novērtētu atjauninātu III pielikumā minēto dokumentāciju atbilstīgi Direktīvai 91/414/EK par katru augu aizsardzības līdzekli katram attiecīgajam lietojumam saskaņā ar vienotiem principiem.

               (12)

               Par iespējamām grūtībām, interpretējot pašreizējo atļauju turētāju pienākumus attiecībā uz piekļuvi datiem, liecina pieredze, kas gūta, Direktīvas 91/414/EEK I pielikumā iekļaujot darbīgās vielas, kuras novērtētas saskaņā ar Komisijas 1992. gada 11. decembra Regulu (EEK) Nr. 3600/92, ar ko paredz sīki izstrādātus noteikumus tās darba programmas pirmā posma īstenošanai, kas minēta 8. panta 2. punktā Padomes Direktīvā 91/414/EEK par augu aizsardzības līdzekļu laišanu tirgū (9). Lai izvairītos no turpmākām grūtībām, jāprecizē dalībvalstu pienākumi, galvenokārt pienākums pārbaudīt, vai atļaujas turētājam ir piekļuve dokumentācijai, kas atbilst minētās direktīvas II pielikuma prasībām. Tomēr šāds precizējums, salīdzinot ar līdzšinējām direktīvām par grozījumiem minētās direktīvas I pielikumā vai regulās, ar kurām apstiprina darbīgās vielas, neparedz jaunus pienākumus dalībvalstīm vai atļauju turētājiem.

               (13)

               Saskaņā ar Regulas (EK) Nr. 1107/2009 13. panta 4. punktu ir atbilstīgi jāgroza Padomes 2011. gada 25. maija Īstenošanas regulas (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (10), pielikums.

               (14)

               Lēmumā 2008/934/EK ir paredzēta teflutrīna neiekļaušana un tas, ka līdz 2011. gada 31. decembrim jāatsauc tādu augu aizsardzības līdzekļu atļaujas, kuros ir minētā viela. Minētā lēmuma pielikumā ir jāsvītro rinda attiecībā uz teflutrīnu. Tādēļ ir lietderīgi attiecīgi grozīt Lēmumu 2008/934/EK.

               (15)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprināšana
   Darbīgā viela teflutrīns, kas norādīta I pielikumā, ir apstiprināta atbilstīgi šajā pielikumā noteiktajiem nosacījumiem.
   2. pants
   Augu aizsardzības līdzekļu atkārtota novērtēšana
   1.   Vajadzības gadījumā dalībvalstis līdz 2012. gada 30. jūnijam saskaņā ar Regulu (EK) Nr. 1107/2009 groza vai atsauc spēkā esošās atļaujas augu aizsardzības līdzekļiem, kas satur teflutrīnu kā darbīgo vielu.
   Līdz minētajam datumam tās jo īpaši pārliecinās, ka ir izpildīti šīs regulas I pielikuma nosacījumi, izņemot nosacījumus, kas noteikti šā pielikuma īpašo noteikumu ailes B daļā, un ka atļaujas turētājam ir dokumentācija vai piekļuve dokumentācijai, kas atbilst Direktīvas 91/414/EEK II pielikuma prasībām saskaņā ar tās 13. panta 1. līdz 4. punkta un Regulas (EK) Nr. 1107/2009 62. panta nosacījumiem.
   2.   Atkāpjoties no 1. punkta, katru atļauto augu aizsardzības līdzekli, kas satur teflutrīnu kā vienīgo vai vienu no vairākām darbīgajām vielām, kuras ir iekļautas Īstenošanas regulas (ES) Nr. 540/2011 pielikumā vēlākais līdz 2011. gada 31. decembrim, dalībvalstis novērtē atkārtoti saskaņā ar vienotajiem principiem, kuri noteikti Regulas (EK) Nr. 1107/2009 29. panta 6. punktā, pamatojoties uz dokumentāciju, kas atbilst Direktīvas 91/414/EEK III pielikuma prasībām, un ņemot vērā šīs regulas I pielikuma īpašo noteikumu ailes B daļu. Pamatojoties uz minēto novērtējumu, tās nosaka, vai līdzeklis joprojām atbilst Regulas (EK) Nr. 1107/2009 29. panta 1. punkta nosacījumiem.
   Pēc tam, kad tas ir noteikts, dalībvalstis rīkojas šādi:

               a)

               ja līdzeklis satur teflutrīnu kā vienīgo darbīgo vielu, vajadzības gadījumā groza vai atsauc atļauju vēlākais līdz 2015. gada 31. decembrim, vai

               b)

               ja līdzeklis satur teflutrīnu kā vienu no vairākām darbīgajām vielām, vajadzības gadījumā groza vai atsauc atļauju līdz 2015. gada 31. decembrim vai līdz datumam, kas šādai grozīšanai vai atsaukšanai paredzēts attiecīgajā tiesību aktā vai tiesību aktos, ar kuriem atbilstīgā viela vai vielas iekļautas Direktīvas 91/414/EEK I pielikumā vai apstiprinātas, izvēloties vēlāko no šiem datumiem.

         3. pants
   Īstenošanas regulas (ES) Nr. 540/2011 grozījumi
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   4. pants
   Grozījumi Lēmumā 2008/934/EK
   Lēmuma 2008/934/EK pielikumā svītro rindu par teflutrīnu.
   5. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 9. augusts

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 15, 18.1.2008., 5. lpp.

      (3)  OV L 230, 19.8.1991., 1. lpp.

      (4)  OV L 55, 29.2.2000., 25. lpp.

      (5)  OV L 224, 21.8.2002., 23. lpp.

      (6)  OV L 246, 21.9.2007., 19. lpp.

      (7)  OV L 333, 11.12.2008., 11. lpp.

      (8)  Eiropas Pārtikas nekaitīguma iestāde; Secinājums par darbīgās vielas “teflutrīns” pesticīdu riska novērtējuma profesionālapskati. EFSA Journal 2010;8(5):1592. [67. lpp.] doi:10.2903/j.efsa.2010.1592. Pieejams tiešsaistē: www.efsa.europa.eu.

      (9)  OV L 366, 15.12.1992., 10. lpp.

      (10)  OV L 153, 11.6.2011., 1. lpp.

      I PIELIKUMS
      Nosacījumi darbīgas vielas apstiprināšanai saskaņā ar Regulu (EK) Nr. 1107/2009:

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprinājuma datums

                  Apstiprinājuma beigu datums

                  Īpaši noteikumi

                  Teflutrīns

                     CAS Nr. 79538-32-2

                     CIPAC Nr. 451

                  2,3,5,6-tetrafluoro-4-metilbenzil (1RS, 3RS)-3-[(Z)-2-hloro-3,3,3-trifluoroprop-1-enil]-2,2-dimetilciklopropānkarboksilāts
                  Teflutrīns ir Z-(1R, 3R) un Z-(1S, 3S) enantiomēru maisījums attiecībā 1:1.

                  ≥ 920 g/kg
                  Heksahlorobenzols – ne vairāk kā 1 mg/kg

                  2012. gada 1. janvāris

                  2021. gada 31. decembris

                  A DAĻA
                  Var atļaut lietot tikai kā insekticīdu.
                  Sēklas apsmidzināšanu veic tikai profesionālajās sēklu apstrādes telpās. Šajās telpās jāizmanto iespējami labākā tehnika, lai nepieļautu putekļu mākoņu izplatību, uzglabājot, transportējot vai apstrādājot sēklas.
                  B DAĻA
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par teflutrīnu un jo īpaši I un II papildinājumu, ko 2011. gada 17. jūnijā pabeidza Pārtikas aprites un dzīvnieku veselības pastāvīgā komiteja.
                  Šajā vispārējā novērtējumā dalībvalstis īpašu uzmanību pievērš:

                              —

                              lietotāju un strādnieku drošībai un atļautās lietošanas noteikumos iekļauj prasību izmantot atbilstošus individuālās aizsardzības līdzekļus, kā arī elpošanas orgānu aizsardzības līdzekļus,

                              —

                              putnu un zīdītāju apdraudējumam. Jāpiemēro riska mazināšanas pasākumi, lai nodrošinātu augstu saplūšanas pakāpi ar augsni un novērstu noplūdi,

                              —

                              tam, lai apstrādāto sēklu marķējumā būtu ietverta norāde, ka sēklas ir apstrādātas ar teflutrīnu, un noteikti risku mazinoši pasākumi, kas paredzēti atļaujā.

                        Pieteikuma iesniedzējs iesniedz šādu apliecinošu informāciju:

                              1)

                              rūpnieciski ražota tehniskā materiāla specifikācija;

                              2)

                              pārbaudīta analītiskā metode ūdenim;

                              3)

                              preferenciālās izomēru noārdīšanās/pārveides iespējamā ietekme uz vidi un relatīvā toksiskuma un darbinieku riska novērtējums.

                        Pieteikuma iesniedzējs iesniedz Komisijai, dalībvalstīm un iestādei 1. punktā minēto informāciju līdz 2012. gada 30. jūnijam, 2. punktā minēto informāciju līdz 2012. gada 31. decembrim, bet 3. punktā minēto informāciju – divus gadus pēc īpašu norādījumu pieņemšanas attiecībā uz izomēru maisījuma novērtēšanu.

         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikuma B daļā pievieno šādu ierakstu:

                     "10

                     Teflutrīns

                        CAS Nr. 79538-32-2

                        CIPAC Nr. 451

                     2,3,5,6-tetrafluoro-4-metilbenzil (1RS, 3RS)-3-[(Z)-2-hloro-3,3,3-trifluoroprop-1-enil]-2,2-dimetilciklopropānkarboksilāts
                     Teflutrīns ir Z-(1R, 3R) un Z-(1S, 3S) enantiomēru maisījums attiecībā 1:1.

                     ≥ 920 g/kg
                     Heksahlorobenzols – ne vairāk kā 1 mg/kg

                     2012. gada 1. janvāris

                     2021. gada 31. decembris

                     A DAĻA
                     Var atļaut lietot tikai kā insekticīdu.
                     Sēklas apsmidzināšanu veic tikai profesionālajās sēklu apstrādes telpās. Šajās telpās jāizmanto iespējami labākā tehnika, lai nepieļautu putekļu mākoņu izplatību, uzglabājot, transportējot vai apstrādājot sēklas.
                     B DAĻA
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par teflutrīnu un jo īpaši I un II papildinājumu, ko 2011. gada 17. jūnijā pabeidza Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš:

                                 —

                                 lietotāju un strādnieku drošībai un atļautās lietošanas noteikumos iekļauj prasību izmantot atbilstošus individuālās aizsardzības līdzekļus, kā arī elpošanas orgānu aizsardzības līdzekļus,

                                 —

                                 putnu un zīdītāju apdraudējumam. Jāpiemēro riska mazināšanas pasākumi, lai nodrošinātu augstu saplūšanas pakāpi ar augsni un novērstu noplūdi,

                                 —

                                 tam, lai apstrādāto sēklu marķējumā būtu ietverta norāde, ka sēklas ir apstrādātas ar teflutrīnu, un noteikti risku mazinoši pasākumi, kas paredzēti atļaujā.

                           Pieteikuma iesniedzējs iesniedz šādu apliecinošu informāciju:

                                 1)

                                 rūpnieciski ražota tehniskā materiāla specifikācija;

                                 2)

                                 pārbaudīta analītiskā metode ūdenim;

                                 3)

                                 preferenciālās izomēru noārdīšanās/pārveides iespējamā ietekme uz vidi un relatīvā toksiskuma un darbinieku riska novērtējums.

                           Pieteikuma iesniedzējs iesniedz Komisijai, dalībvalstīm un iestādei 1. punktā minēto informāciju līdz 2012. gada 30. jūnijam, 2. punktā minēto informāciju līdz 2012. gada 31. decembrim, bet 3. punktā minēto informāciju – divus gadus pēc īpašu norādījumu pieņemšanas attiecībā uz izomēru maisījuma novērtēšanu.”


title: Komisijas Īstenošanas regula (ES) Nr. 1200/2012 ( 2012. gada 13. decembris ), ar ko groza Regulu (EK) Nr. 1484/95 attiecībā uz reprezentatīvajām cenām mājputnu gaļas un olu nozarē, kā arī olu albumīnam

text:
               14.12.2012

               LV

               Eiropas Savienības Oficiālais Vēstnesis

               L 342/36

         KOMISIJAS ĪSTENOŠANAS REGULA (ES) Nr. 1200/2012
   (2012. gada 13. decembris),
   ar ko groza Regulu (EK) Nr. 1484/95 attiecībā uz reprezentatīvajām cenām mājputnu gaļas un olu nozarē, kā arī olu albumīnam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 143. pantu saistībā ar tās 4. pantu,
   ņemot vērā Padomes 2009. gada 7. jūlija Regulu (EK) Nr. 614/2009 par vienotu sistēmu tirdzniecībai ar ovalbumīnu un laktalbumīnu (2) un jo īpaši tās 3. panta 4. punktu,
   tā kā:

               (1)

               Ar Komisijas Regulu (EK) Nr. 1484/95 (3) ir noteikti sīki izstrādāti noteikumi papildu ievedmuitas nodokļu sistēmas ieviešanai un reprezentatīvās cenas mājputnu gaļas un olu nozarē, kā arī olu albumīnam.

               (2)

               Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī olu albumīnam, kļuvis skaidrs, ka ir jāgroza reprezentatīvās cenas konkrētu produktu ievešanai, ņemot vērā cenu svārstības atkarībā no produktu izcelsmes.

               (3)

               Tāpēc Regula (EK) Nr. 1484/95 būtu attiecīgi jāgroza.

               (4)

               Tā kā jānodrošina šā pasākuma piemērošana iespējami drīzāk pēc laboto datu nosūtīšanas, šai regulai būtu jāstājas spēkā tās publicēšanas dienā.

               (5)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   Regulas (EK) Nr. 1484/95 I pielikumu aizstāj ar šīs regulas pielikuma tekstu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 13. decembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 181, 14.7.2009., 8. lpp.

      (3)  OV L 145, 29.6.1995., 47. lpp.

      PIELIKUMS

            “I PIELIKUMS

                        KN kods

                        Preču apraksts

                        Reprezentatīvā cena
                        (EUR/100 kg)

                        Regulas 3. panta 3. punktā minētais nodrošinājums
                        (EUR/100 kg)

                        Izcelsme (1)

                        0207 12 10

                        Nesadalītas, saldētas vistas, t. s. “70 % cāļi”

                        132,2

                        0

                        AR

                        121,7

                        0

                        BR

                        0207 12 90

                        Nesadalītas, saldētas vistas, t. s. “65 % cāļi”

                        139,3

                        0

                        AR

                        160,0

                        0

                        BR

                        0207 14 10

                        Atkauloti, saldēti gaiļu vai vistu gabali

                        265,2

                        10

                        AR

                        216,4

                        25

                        BR

                        324,9

                        0

                        CL

                        221,2

                        24

                        TH

                        0207 25 10

                        Nesadalīti, saldēti tītari, t. s. “80 % cāļi”

                        193,1

                        0

                        BR

                        0207 27 10

                        Atkauloti, saldēti tītaru gabali

                        320,8

                        0

                        BR

                        304,8

                        0

                        CL

                        0408 91 80

                        Olu dzeltenumi

                        468,8

                        0

                        AR

                        1602 32 11

                        Žāvētas olas bez čaumalām

                        263,2

                        7

                        BR

                        312,6

                        0

                        CL

                        3502 11 90

                        Žāvēts olu albumīns

                        712,1

                        0

                        AR

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.”


title: Komisijas Īstenošanas regula (ES) Nr. 710/2011 ( 2011. gada 20. jūlijs ), ar ko nosaka eksporta kompensācijas olām

text:
               21.7.2011

               LV

               Eiropas Savienības Oficiālais Vēstnesis

               L 190/61

         KOMISIJAS ĪSTENOŠANAS REGULA (ES) Nr. 710/2011
   (2011. gada 20. jūlijs),
   ar ko nosaka eksporta kompensācijas olām
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (1), un jo īpaši tās 164. panta 2. punktu un 170. pantu saistībā ar tās 4. pantu,
   tā kā:

               (1)

               Saskaņā ar Regulas (EK) Nr. 1234/2007 162. panta 1. punktu starpību starp minētās regulas I pielikuma XIX daļā uzskaitīto produktu cenu pasaules tirgū un šo produktu cenu Savienības tirgū var segt ar eksporta kompensāciju.

               (2)

               Ņemot vērā pašreizējo stāvokli olu tirgū, eksporta kompensācijas ir jānosaka saskaņā ar noteikumiem un kritērijiem, kas paredzēti Regulas (EK) Nr. 1234/2007 162. , 163., 164. pantā un 167. un 169. pantā.

               (3)

               Regulas (EK) Nr. 1234/2007 164. panta 1. punktā paredzēts, ka eksporta kompensācijas var atšķirties atkarībā no galamērķa, jo īpaši ja to nosaka situācija pasaules tirgū vai dažu tirgu īpašās prasības, vai saistības, kas izriet no nolīgumiem, kuri noslēgti saskaņā ar Līguma 300. pantu.

               (4)

               Kompensāciju var piešķirt tikai par produktiem, kurus ir atļauts laist brīvā apgrozībā Savienībā un kuri atbilst prasībām, kas noteiktas Eiropas Parlamenta un Padomes 2004. gada 29. aprīļa Regulā (EK) Nr. 852/2004 par pārtikas produktu higiēnu (2) un Eiropas Parlamenta un Padomes 2004. gada 29. aprīļa Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (3), kā arī marķēšanas noteikumiem, kas izklāstīti Padomes Regulas (EK) Nr. 1234/2007 XIV pielikuma A punktā.

               (5)

               Pašreiz piemērojamās kompensācijas ir noteiktas ar Komisijas Regulu (ES) Nr. 398/2011 (4). Tā kā ir jānosaka jaunas kompensācijas, minētā regula ir jāatceļ.

               (6)

               Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,

         IR PIEŅĒMUSI ŠO REGULU.
   1. pants
   1.   Eksporta kompensācijas, kā paredzēts Regulas (EK) Nr. 1234/2007 164. pantā, piešķir par šīs Regulas pielikumā minētajiem produktiem un daudzumiem saskaņā ar šā panta 2. punktā paredzētajiem nosacījumiem.
   2.   Produktiem, par kuriem atbilstīgi 1. punktam ir tiesības saņemt kompensāciju, ir jāatbilst attiecīgajām Regulas (EK) Nr. 852/2004 un Regulas (EK) Nr. 853/2004 prasībām, jo īpaši prasībām par sagatavošanu apstiprinātā uzņēmumā un Regulas (EK) Nr. 853/2004 II pielikuma I sadaļā noteiktajām prasībām par identifikācijas marķējumu, kā arī Regulas (EK) Nr. 1234/2007 XIV pielikuma A punktā noteiktajām prasībām.
   2. pants
   Ar šo atceļ Regulu (ES) Nr. 398/2011.
   3. pants
   Šī regula stājas spēkā 2011. gada 21. jūlijā.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 20. jūlijā

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 139, 30.4.2004., 1. lpp.

      (3)  OV L 139, 30.4.2004., 55. lpp.

      (4)  OV L 105, 21.4.2011., 6. lpp.

      PIELIKUMS

         Olu eksporta kompensācijas no 2011. gada 21. jūlija

                  Produktu kodi

                  Galamērķis

                  Mērvienība

                  Kompensācijas apjoms

                  0407 00 11 9000

                  A02

                  EUR/100 vienības

                  0,39

                  0407 00 19 9000

                  A02

                  EUR/100 vienības

                  0,20

                  0407 00 30 9000

                  E09

                  EUR/100 kg

                  0,00

                  E10

                  EUR/100 kg

                  19,00

                  E19

                  EUR/100 kg

                  0,00

                  0408 11 80 9100

                  A03

                  EUR/100 kg

                  74,00

                  0408 19 81 9100

                  A03

                  EUR/100 kg

                  22,00

                  0408 19 89 9100

                  A03

                  EUR/100 kg

                  22,00

                  0408 91 80 9100

                  A03

                  EUR/100 kg

                  38,00

                  0408 99 80 9100

                  A03

                  EUR/100 kg

                  9,00

                     NB: Produktu kodi, kā arī “A” sērijas galamērķa kodi ir noteikti Komisijas Regulā (EEK) Nr. 3846/87 (OV L 366, 24.12.1987., 1. lpp.).
                  Pārējie galamērķi ir šādi:

                              E09

                              :

                              Kuveita, Bahreina, Omāna, Katara, Apvienotie Arābu Emirāti, Jemena, Honkongas īpašās pārvaldes apgabals, Krievija, Turcija,

                              E10

                              :

                              Dienvidkoreja, Japāna, Malaizija, Taizeme, Taivāna, Filipīnas,

                              E19

                              :

                              visi galamērķi, izņemot Šveici un E09 un E10 grupas valstis.


title: Komisijas Īstenošanas regula (ES) Nr. 1356/2011 ( 2011. gada 20. decembris ), ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               21.12.2011

               LV

               Eiropas Savienības Oficiālais Vēstnesis

               L 338/48

         KOMISIJAS ĪSTENOŠANAS REGULA (ES) Nr. 1356/2011
   (2011. gada 20. decembris),
   ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:
   Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem,
   IR PIEŅĒMUSI ŠO REGULU.
   1. pants
   Standarta importa vērtības, kas minētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā 2011. gada 21. decembrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 20. decembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta ievešanas vērtība

                  0702 00 00

                  AL

                  61,8

                  MA

                  67,1

                  TN

                  88,5

                  TR

                  107,8

                  ZZ

                  81,3

                  0707 00 05

                  JO

                  182,1

                  TR

                  149,7

                  ZZ

                  165,9

                  0709 90 70

                  MA

                  37,8

                  TR

                  140,3

                  ZZ

                  89,1

                  0805 10 20

                  AR

                  41,5

                  BR

                  39,7

                  CL

                  30,5

                  MA

                  53,2

                  TR

                  67,2

                  ZA

                  48,3

                  ZZ

                  46,7

                  0805 20 10

                  MA

                  87,3

                  TR

                  79,7

                  ZZ

                  83,5

                  0805 20 30, 0805 20 50, 0805 20 70, 0805 20 90

                  IL

                  75,8

                  MA

                  64,3

                  TR

                  78,1

                  ZZ

                  72,7

                  0805 50 10

                  AR

                  52,9

                  TR

                  52,4

                  ZZ

                  52,7

                  0808 10 80

                  CA

                  112,8

                  US

                  108,5

                  ZA

                  121,8

                  ZZ

                  114,4

                  0808 20 50

                  CN

                  80,4

                  ZZ

                  80,4

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.


title: Padomes Īstenošanas regula (ES) Nr. 956/2011 ( 2011. gada 26. septembris ), ar ko īsteno 12. panta 1. punktu un 13. pantu Padomes Regulā (ES) Nr. 356/2010, ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā

text:
               27.9.2011

               LV

               Eiropas Savienības Oficiālais Vēstnesis

               L 249/1

         PADOMES ĪSTENOŠANAS REGULA (ES) Nr. 956/2011
   (2011. gada 26. septembris),
   ar ko īsteno 12. panta 1. punktu un 13. pantu Padomes Regulā (ES) Nr. 356/2010, ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā
   EIROPAS SAVIENĪBAS PADOME,
   ņemot vērā Padomes Regulu (ES) Nr. 356/2010, ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā (1), un jo īpaši tās 12. panta 1. punktu un 13. pantu,
   tā kā:

               (1)

               Padome 2010. gada 26. aprīlī pieņēma Regulu (ES) Nr. 356/2010, ar kuru nosaka īpašus ierobežojošus pasākumus pret noteiktām fiziskajām vai juridiskajām personām, vienībām vai struktūrām saistībā ar situāciju Somālijā.

               (2)

               Sankciju komiteja, kas izveidota saskaņā ar ANO Drošības padomes Rezolūciju 751 (1992) par Somāliju, 2011. gada 28. jūlijā ir atjauninājusi to personu un vienību sarakstu, uz kurām attiecināmi ierobežojoši pasākumi,

         IR PIEŅĒMUSI ŠO REGULU.
   1. pants
   Regulas (ES) Nr. 356/2011 I pielikumu aizstāj ar šīs regulas pielikumā izklāstīto tekstu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 26. septembrī

            Padomes vārdā –

            priekšsēdētājs

         M. KOROLEC

      (1)  OV L 105, 27.4.2010., 1. lpp.

      PIELIKUMS

            “I PIELIKUMS

               TO FIZISKO UN JURIDISKO PERSONU, VIENĪBU VAI STRUKTŪRU SARAKSTS, KAS MINĒTAS 2. UN 8. PANTĀ

            I.   Personas

                        1.

                           Yasin Ali Baynah (pazīstams arī kā a) Ali, Yasin Baynah, b) Ali, Yassin Mohamed, c) Baynah, Yasin, d) Baynah, Yassin, e) Baynax, Yasiin Cali, f) Beenah, Yasin, g) Beenah, Yassin, h) Beenax, Yasin, i) Beenax, Yassin, j) Benah, Yasin, k) Benah, Yassin, l) Benax, Yassin, m) Beynah, Yasin, n) Binah, Yassin, o) Cali, Yasiin Baynax)
                        Dzimšanas datums: 1965. gada 24. decembris. Valstspiederība: Somālija. Cita iespējamā valstspiederība: Zviedrija. Atrašanās vieta: Rinkeby, Stokholma, Zviedrija; Mogadiša, Somālija. ANO iekļāvusi sarakstā: 2010. gada 12. aprīlī.

                           Yasin Ali Baynah ir mudinājis veikt uzbrukumus Somālijas Pārejas laika federālajai valdībai un Āfrikas Savienības misijai Somālijā (AMISOM). Viņš ir arī mobilizējis atbalstu un vācis līdzekļus Somālijas Atkalatbrīvošanas aliansei un Hisbul Islam, kuras ir aktīvi iesaistījušās darbībās, kas apdraud mieru un drošību Somālijā, tostarp noraidījušas Džibuti nolīgumu un veikušas uzbrukumus Pārejas laika federālajai valdībai un AMISOM spēkiem Mogadišā.

                        2.

                           Hassan Dahir Aweys (pazīstams arī kā a) Ali, Sheikh Hassan Dahir Aweys, b) Awes, Hassan Dahir, c) Awes, Shaykh Hassan Dahir, d) Aweyes, Hassen Dahir, e) Aweys, Ahmed Dahir, f) Aweys, Sheikh, g) Aweys, Sheikh Hassan Dahir, h) Dahir, Aweys Hassan, i) Ibrahim, Mohammed Hassan, j) OAIS, Hassan Tahir, k) Uways, Hassan Tahir, l) “Hassan, Sheikh”)
                        Dzimšanas datums: 1935. Pilsonība: Somālija. Valstspiederība: Somālija. Atrašanās vieta: Somālija. ANO iekļāvusi sarakstā: 2010. gada 12. aprīlī.

                           Hassan Dahir Aweys ir bijis un joprojām turpina darboties kā dažādu bruņotu opozīcijas grupējumu augstākā līmeņa politiskais un ideoloģiskais vadītājs. Minētie grupējumi ir atbildīgi par atkārtotiem pārkāpumiem saistībā ar vispārējo un pilnīgo ieroču embargo un/vai darbībām, kas apdraud Džibuti miera nolīgumu, Pārejas laika federālo valdību un Āfrikas Savienības misijas spēkus Somālijā (AMISOM). Laikposmā no 2006. gada jūnija līdz 2007. gada septembrim AWEYS ieņēma Islāma tiesu savienības centrālās komitejas priekšsēdētāja amatu. 2008. gada jūlijā viņš sevi pasludināja par Somālijas Atkalatbrīvošanas alianses Asmeras nodaļas priekšsēdētāju; 2009. gada maijā viņš tika iecelts par Hisbul Islam - vairāku grupējumu savienība, kura iebilst pret Pārejas laika federālo valdību, - priekšsēdētāju. Darbojoties katrā no šiem amatiem, AWEYS nāca klajā ar paziņojumiem un veica darbības, kas norādīja uz nepārprotamu un stabilu nolūku gāzt Pārejas laika federālo valdību un ar spēku padzīt AMISOM no Somālijas.

                        3.

                           Hassan Abdullah Hersi Al-Turki (pazīstams arī kā a) Al-Turki, Hassan, b) Turki, Hassan, c) Turki, Hassan Abdillahi Hersi, d) Turki, Sheikh Hassan, e) Xirsi, Xasan Cabdilaahi, f) Xirsi, Xasan Cabdulle)
                        Dzimšanas datums: aptuveni 1944. gads. Dzimšanas vieta: Ogadenas reģions, Etiopija. Valstspiederība: Somālija. Atrašanās vieta: Somālija. ANO iekļāvusi sarakstā: 2010. gada 12. aprīlī.
                        Kopš 20. gadsimta 90. gadu vidus Hassan Abdullah Hersi Al-Turki ir viens no bruņota grupējuma augstākā līmeņa vadītājiem, kā arī daudzas reizes ir pārkāpis noteikto ieroču embargo. 2006. gadā Al-Turki nodrošināja kaujiniekus Islāma tiesu savienībai, kad tā pārņēma kontroli Mogadišas pilsētā, kā arī pozicionēja sevi kā vienu no grupējuma, kas pieslējies Al-Shabaab, militārajiem vadītājiem. Kopš 2006. gada Al-Turki savā kontrolē esošo teritoriju ļauj izmantot dažādu bruņotu opozīcijas grupējumu, tostarp Al-Shabaab, kaujinieku apmācībai. 2007. gada septembrī Al-Turki bija redzams Al-Jazeera ziņu kanāla sižetā, kurā bija atspoguļotas kaujinieku apmācības Al-Turki vadībā.

                        4.

                           Ahmed Abdi aw-Mohamed (pazīstams arī kā a) Abu Zubeyr, Muktar Abdirahman, b) Abuzubair, Muktar Abdulrahim, c) Aw Mohammed, Ahmed Abdi, d) Aw-Mohamud, Ahmed Abdi, e) “Godane”, f) “Godani”, g) “Mukhtar, Shaykh”, h) “Zubeyr, Abu”)
                        Dzimšanas datums: 1977. gada 10. jūlijs. Dzimšanas vieta: Hargeisa, Somālija. Valstspiederība: Somālija. ANO iekļāvusi sarakstā: 2010. gada 12. aprīlī.

                           Ahmed Abdi Aw-Mohamed ir viens no Al-Shabaab augstākā līmeņa vadītājiem, un 2007. gada decembrī viņš publiski tika pasludināts par organizācijas emīru. Būdams iesaistīts komandķēdē, viņš ir atbildīgs par Al-Shabaab operācijām visā Somālijā. Aw-Mohamed ir paziņojis, ka Džibuti miera process ir ārvalstu rīkota sazvērestība, un 2009. gada maijā Somālijas plašsaziņas līdzekļiem izplatītajā audio ierakstā Aw-Mohamed apstiprināja, ka viņa spēki bija iesaistīti nesenajās kaujās Mogadišā.

                        5.

                           Fuad Mohamed Khalaf (pazīstams arī kā a) Fuad Mohamed Khalif, b) Fuad Mohamed Qalaf, c) Fuad Mohammed Kalaf, d) Fuad Mohamed Kalaf, e) Fuad Mohammed Khalif, f) Fuad Khalaf, g) Fuad Shongale, h) Fuad Shongole, i) Fuad Shangole, j) Fuad Songale, k) Fouad Shongale, l) Fuad Muhammad Khalaf Shongole)
                        Valstspiederība: Somālija. Atrašanās vieta: Mogadiša, Somālija. Cita iespējamā atrašanās vieta: Somālija. ANO iekļāvusi sarakstā: 2010. gada 12. aprīlī.

                           Fuad Mohamed Khalaf ir sekmējis finansiāla atbalsta sniegšanu Al-Shabaab; 2008. gada maijā viņš Somālijas pilsētas Kismājo mošejās rīkoja divus pasākumus, kuros iegūtie līdzekļi bija paredzēti Al-Shabaab vajadzībām. 2008. gada aprīlī Khalaf un vēl vairākas personas, izmantojot transportlīdzekļus, kuros bija ievietoti spridzekļi, rīkoja uzbrukumus Etiopijā esošām bāzēm un Somālijas Pārejas laika federālās valdības struktūrām Mogadišā. 2008. gada maijā Khalaf ar kaujinieku grupu uzbruka policijas iecirknim Mogadišā un to ieņēma, nogalinot un ievainojot vairākus karavīrus.

                        6.

                           Bashir Mohamed Mahamoud (pazīstams arī kā a) Bashir Mohamed Mahmoud, b) Bashir Mahmud Mohammed, c) Bashir Mohamed Mohamud, d) Bashir Mohamed Mohamoud, e) Bashir Yare, f) Bashir Qorgab, g) Gure Gap, h) “Abu Muscab”, i) “Qorgab”)
                        Dzimšanas datums: aptuveni 1979.–1982. gads. Cits iespējamais dzimšanas datums: 1982. Valstspiederība: Somālija. Atrašanās vieta: Mogadiša, Somālija. ANO iekļāvusi sarakstā: 2010. gada 12. aprīlī.

                           Bashir Mohamed Mahamoud ir Al-Shabaab militārais komandieris. Mahamoud kopš 2008. gada beigām ir arī bijis viens no aptuveni desmit Al-Shabaab vadības padomes locekļiem. Mahamoud un viņa sabiedrotais bija atbildīgi par 2009. gada 10. jūnija mīnmetēja uzbrukumu pret Somālijas Pārejas laika federālo valdību Mogadišā.

                        7.

                           Mohamed Sa’id (pazīstams arī kā a)”Atom”, b) Mohamed Sa’id Atom, c) Mohamed Siad Atom)
                        Dzimšanas datums: aptuveni 1966. gads. Dzimšanas vieta: Galgala, Somālija. Atrašanās vieta: Galgala, Somālija. Cita iespējamā atrašanās vieta: Bardana, Somālija. ANO iekļāvusi sarakstā: 2010. gada 12. aprīlī.

                           MOHAMED SA’ID “ATOM” ir iesaistījies darbībās, kas apdraud Somālijas mieru, drošību vai stabilitāti. ATOM ir tieši vai netieši piegādājis, pārdevis vai nosūtījis Somālijai ieročus vai saistītu materiālu vai sniedzis konsultācijas, mācības vai palīdzību, tostarp finansējumu un finansiālu palīdzību saistībā ar militārām darbībām, pārkāpjot ieroču embargo. ATOM ir identificēts kā viens no galvenajiem ieroču un munīcijas piegādātājiem Al-Shabab operācijām Puntlendas reģionā. Viņu dēvē par Somālijas ziemeļu daļas Sanaag reģiona austrumos 2006. gadā izveidotās tautas milicijas vadītāju. Tautas milicijā ir 250 cīnītāji un tā ir bijusi iesaistīta nolaupīšanas gadījumos, pirātismā un terorismā un tā importē savus ieročus, tādējādi pārkāpjot ieroču embargo. ATOM ir izveidojis savus spēkus kā galveno militāro spēku šajā rajonā – galvenā bāze atrodas netālu no Galgala un pakārtotā bāze atrodas netālu no Bardanas. Saskaņā ar dažiem avotiem ATOM ir pieslējies Al-Shabaab un, iespējams, ka viņš saņem norādes no Al-Shabaab vadītāja Fu’aad Mohamed Khalaf.
                        Turklāt ir ziņas, ka ATOM ir iesaistīts ieroču nelikumīgā ievešanā Somālijā. Vairāku avotu sniegtā informācija norāda uz to, ka viņa spēki saņem ieročus un aprīkojumu no Jemenas un Eritrejas. Saskaņā ar 2008. gada decembra ziņojumu aculiecinieks aprakstīja sešas šādas piegādes četru nedēļu laikā 2008. gada sākumā – katras no šīm piegādēm pietiktu, lai piepildītu divas kravas automašīnas ar kājnieku ieročiem, munīciju un reaktīvajiem granātmetējiem. Saskaņā ar informāciju, ko sniedzis ar ieroču tirdzniecību saistītais Bossaso uzņēmējs, ATOM sūtījumi nenonāk ieroču tirgū, kas varētu norādīt uz to, ka tie vai nu tiek paturēti viņa spēku lietošanai vai tiek nosūtīti saņēmējiem Somālijas dienvidos, kur darbojas Al-Shabaab.

                           ATOM spēki bija iesaistīti Vācijas humānās palīdzības darbinieka nolaupīšanā, divu Somālijas iedzīvotāju nolaupīšanā pie Bossaso un Etiopijas migrantu bombardēšanā 2008. gada 5. februārī, kur nogalināja 20 un ievainoja vairāk nekā 100 cilvēkus. Iespējams, ka ATOM tautas milicija arī piedalījās nolaupīšanā 2008. gada jūnijā, kad pirāti nolaupīja vienu vācu pāri.

                        8.

                           Fares Mohammed Mana’a (pazīstams arī kā: a) Faris Mana’a, b) Fares Mohammed Manaa)
                        Dzimšanas datums: 1965. gada 8. februāris. Dzimšanas vieta: Saada, Jemena. Pases Nr.: 00514146; izdošanas vieta: Sanaa, Jemena. Personas apliecības Nr.: 1417576; izdošanas vieta: Al-Amana, Jemena; izdošanas datums: 1996. gada 7. janvāris. ANO iekļāvusi sarakstā: 2010. gada 12. aprīlī.

                           FARES MOHAMMED MANA’A ir tieši vai netieši piegādājis, pārdevis vai nosūtījis uz Somāliju ieročus vai saistītus materiālus, pārkāpjot ieroču embargo. Mana’a pazīst kā ieroču tirgoni. Kā daļu no centieniem apturēt ieroču ieplūdi valstī, kur, kā zināms, ieroču ir vairāk nekā iedzīvotāju, Jemenas valdība 2009. gada oktobrī izdeva tirgoņu melno sarakstu, kur Mana’a ir pašā augšgalā. “Faris Mana’a ir liela mēroga ieroču tirgonis, un tas ir labi zināms,” – tā rakstīts ASV žurnālista 2009. gada jūnija ziņojumā; šis žurnālists komentē Jemenā notiekošo, ir sarakstījis valsts pusgada ziņojumu un ir devis ieguldījumu Džeina izlūkošanas grupā. “Yemen Times” 2007. gada decembrī vienā rakstā viņš ir minēts kā “ieroču tirgonis šeihs Fares Mohammed Mana’a”. “Yemen Times” 2008. gada janvārī vienā rakstā viņš minēts kā “ieroču tirgotāju šeihs Faris Mana’a”.
                        Jemena kopš 2008. gada vidus joprojām ir centrs nelegālo ieroču pārvadājumiem uz Āfrikas Ragu, it īpaši ieroču pārvadājumiem ar kuģi uz Somāliju. Ir neapstiprinātas ziņas, ka Faris Mana’a vairākas reizes ir piedalījies pārvadājumos uz Somāliju. 2004. gadā Mana bija iesaistīts līgumos par Austrumeiropas ieročiem, kas esot pārdoti Somālijas karotājiem. Lai gan Somālijai kopš 1992. gada ir noteikts ANO ieroču embargo, ir ziņas par Mana’a interesi par ieroču tirdzniecību jau 2003. gadā. Mana’a 2003. gadā bija piedāvājis nopirkt tūkstošiem ieroču no Austrumeiropas un norādījis, ka daļu ieroču ir paredzējis pārdot Somālijā.

                        9.

                           Hassan Mahat Omar (pazīstams arī kā: a) Hassaan Hussein Adam, b) Hassane Mahad Omar, c) Xassaan Xuseen Adan, d) Asan Mahad Cumar, e) Abu Salman, f) Abu Salmaan, g) Sheikh Hassaan Hussein).
                        Dzimšanas datums: 1979. gada 10. aprīlis. Dzimšanas vieta: Garisa, Kenija. Valstspiederība: iespējams, ka Etiopija. Pases Nr.: A 1180173 Kenya, derīguma termiņš: 2017. gada 20. augusts. Personas apliecības Nr.: 23446085. Atrašanās vieta: Nairobi, Kenija ANO iekļāvusi sarakstā: 2011. gada 28. jūlijā.

                           Hassan Mahat Omar ir iesaistījies darbībās, kas apdraud Somālijas mieru, drošību vai stabilitāti. Viņš ir imams un viens no Masjid-ul-Axmar (ar Al-Shabaab saistīts neoficiāls centrs Nairobi) vadītājiem. Viņš ir iesaistīts arī jaunu locekļu vervēšanā un Al-Shabaab līdzekļu meklēšanā, tostarp tiešsaistē ar Al-Shabaab saistītajā tīmekļa vietnē alqimmah.net.
                        Turklāt Al-Shabaab tērzētavas vietnē viņš ir izdevis fatvas, kurās aicina uzbrukt Pagaidu federālajai valdībai.

                        10.

                           Omar Hammami (pazīstams arī kā: a) Abu Maansuur Al-Amriki, b) Abu Mansour Al-Amriki, c) Abu Mansuur Al-Amriki, d) Umar Hammami, e) Abu Mansur Al-Amriki).
                        Dzimšanas datums: 1984. gada 6. maijs. Dzimšanas vieta: Alabama, Amerikas Savienotās Valstis. Valstspiederība: Amerikas Savienotās Valstis. Viņam esot arī Sīrijas valstspiederība.
                        Pases Nr.: 403062567 (ASV). Sociālās apdrošināšanas numurs 423-31-3021 (ASV). Atrašanās vieta: Somālija. Papildu informācija: Precējies ar somālieti. Dzīvoja Ēģiptē (2005. gads) un pārcēlās uz Somāliju (2009. gads). ANO iekļāvusi sarakstā: 2011. gada 28. jūlijā.

                           Omar Hammami ir iesaistījies darbībās, kas apdraud Somālijas mieru, drošību vai stabilitāti. Viņš ir Al-Shabaab vecākais loceklis. Viņš ir iesaistīts Somālijā karojošo ārvalstnieku vervēšanā, finansēšanā un viņu algu maksāšanā. Viņu kopumā raksturo kā sprāgstvielu un kara lietu speciālistu. Kopš 2007. gada oktobra viņš ir bijis televīzijas pārraidēs un Al-Shabaab propagandas video. Viņš ir redzams video materiālā, kur viņš apmāca Al-Shabaab cīnītājus. Viņš ir redzams arī videomateriālā un tīmekļa vietnēs, kur aicina vairāk cīnītāju pievienoties Al-Shabaab.

                  II.   Vienības

               AL-SHABAAB (pazīstama arī kā a) Al-Shabab, b) Shabaab, c) The Youth, d) Mujahidin Al-Shabaab Movement, e) Mujahideen Youth Movement, f) Mujahidin Youth Movement, g) MYM, h) Harakat Shabab Al-Mujahidin, i) Hizbul Shabaab, j) Hisb’ul Shabaab, k) Al-Shabaab Al-Islamiya, l) Youth Wing, m) Al-Shabaab Al-Islaam, n) Al-Shabaab Al-Jihaad, o) The Unity Of Islamic Youth, p) Harakat Al-Shabaab Al-Mujaahidiin, q) Harakatul Shabaab Al Mujaahidiin, r) Mujaahidiin Youth Movement)
            Atrašanās vieta: Somālija. ANO iekļāvusi sarakstā: 2010. gada 12. aprīlī.

               Al-Shabaab ir bijusi iesaistīta darbībās, kas tieši vai netieši apdraud Somālijas mieru, drošību vai stabilitāti, tostarp, bet ne tikai: darbībās, kas apdraud 2008. gada 18. augusta Džibuti vienošanos vai politisko procesu; un darbībās, kas apdraud Pārejas laika federālās iestādes, Āfrikas Savienības misiju Somālijā (AMISOM) vai citas ar Somāliju saistītas starptautiskās miera uzturēšanas operācijas.

               Al-Shabaab arī kavēja humānās palīdzības sniegšanu Somālijā, piekļuvi humānajai palīdzībai vai tās sadali Somālijā.
            Saskaņā ar ziņojumu, ko par Somāliju sniedza Drošības padomes komitejas (izveidota saskaņā ar Rezolūciju 751(1992)) priekšsēdētājs Drošības padomē 2009. gada 29. jūlijā, gan Al-Shabaab, gan Hisb'ul Islam publiski un vairākkārt ir uzņēmušies atbildību par bruņotu spēku uzbrukumiem Pārejas laika federālajai valdībai un AMISOM. Al-Shabaab uzņēmās atbildību arī par Pārejas laika federālās valdības ierēdņu nogalināšanu un par 2009. gada 19. jūlija uzbrukumiem UNOPS, UNDSS un UNDP birojiem Bay un Bakool reģionos un par šo biroju slēgšanu, pārkāpjot Rezolūcijas 1844 (2008) c) punktu. Al-Shabaab vairākkārt ir kavējusi piekļuvi humanitārajai palīdzībai Somālijā vai tās izdalīšanu.
            Apvienoto Nāciju Organizācijas Drošības padomes ģenerālsekretāra 2009. gada 20. jūlija ziņojumā par stāvokli Somālijā bija šādas rindas attiecībā uz Al-Shabaab darbībām Somālijā:
            Zināms, ka nemiernieku grupējumi, piemēram Al-Shabaab, izspiež naudu no privātuzņēmumiem un vervē jauniešus, tostarp bērnus kareivjus, pievienoties cīņai pret Mogadišas valdību. Al-Shabaab ir apstiprinājusi ārvalstu karotāju klātbūtni tās rindās un ir atklāti paziņojusi, ka, lai gāztu Somālijas valdību, sadarbojas ar Al-Qaida Mogadišā. Ārvalstu karavīri, no kuriem daudzi nākot no Pakistānas un Afganistānas, ir labi apmācīti un ir kaujās rūdīti. Novērots, ka viņi valkā kapuces un vērš uzbrūkošas operācijas pret valdības spēkiem Mogadišā un kaimiņreģionos.

               Al-Shabaab ir pastiprinājusi savu stratēģiju Somālijas iedzīvotāju apklusināšanai un iebiedēšanai, kā tas vērojams pēc rūpīgi izvēlētām ietekmīgu personu slepkavībām un dzimtu vecāko arestiem – vairāki no viņiem ir nogalināti. Valsts drošības ministrs Omar Hashi Aden2009. gada 19. jūnijā tika nogalināts lielā pašnāvnieku izraisītā mašīnā ievietotas bumbas sprādzienā Beletwyne. Šajā uzbrukumā tika nogalināti vairāk nekā 30 cilvēku, to ļoti nosodīja starptautiskā sabiedrība un plaši Somālijas sabiedrības slāņi.
            Saskaņā ar 2008. gada decembra ziņojumu ANO Drošības padomes Somālijas pārraudzības grupas ziņojumu (2008/769), Al-Shabaab ir atbildīga par dažādiem uzbrukumiem Somālijā pēdējos pāris gados, tostarp:

                        —

                        par jau ziņoto Pasaules Pārtikas programmā strādājošā somāliešu šofera nogalināšanu un galvas nociršanu 2008. gadā,

                        —

                        par Puntlendas tirgus spridzināšanu, kurā 2008. gada 6. februārī nogalināja 20 un ievainoja vairāk nekā 100 cilvēkus,

                        —

                        par spridzināšanas kampaņām un mērķtiecīgām slepkavībām Somalilendā, ar ko bija ieplānots pārtraukt 2006. gada parlamenta vēlēšanas,

                        —

                        par vairāku ārvalstu humanitārās palīdzības darbinieku nogalināšanu 2003. un 2004. gadā.

                  Saskaņā ar pieejamo informāciju Al-Shabaab2009. gada 20. jūlijā ir uzbrukusi Apvienoto Nāciju Organizācijas ēkām Somālijā un izdevusi dekrētu, ar ko aizliedz trīs Apvienoto Nāciju Organizācijas aģentūrām darboties Al-Shabaab kontrolētajās Somālijas teritorijās. Turklāt Somālijas Pārejas laika federālās valdības spēki no 2009. gada 11. līdz 12. jūlijam cīnījās pret Al-Shabaab un Hizbul Islam nemierniekiem, un cīņā dzīvību zaudēja vairāk nekā 60 cilvēki. Al-Shabaab2009. gada11. jūlijā cīņas laikā raidīja ēkā Villa Somalia četrus mīnmetēja lādiņus, un tādēļ gāja bojā trīs Āfrikas Savienības misijas Somālijā (AMISOM) karavīri un astoņi tika ievainoti.
            Saskaņā ar rakstu, ko British Broadcasting Corporation publicējusi 2009. gada 22. februārī, Al-Shabaab ir uzņēmusies atbildību par pašnāvnieka izraisīto mašīnā ievietotas bumbas sprādzienu Āfrikas Savienības militārajā bāzē Mogadišā. Saskaņā ar minēto rakstu Āfrikas Savienība ir apstiprinājusi, ka 11 Āfrikas Savienības miera uzturētāji ir nogalināti un 15 ievainoti.
            Saskaņā ar rakstu, ko Reuters publicēja 2009. gada 14. jūlijā, Al-Shabaab karotāji 2009. gadā ir veikuši partizānu uzbrukumus Somālijas un Āfrikas Savienības spēkiem.
            Saskaņā ar rakstu, ko Voice of America publicēja 2009. gada 10. jūlijā, Al-Shabaab bija iesaistīta 2009. gada maija uzbrukumā Somālijas valdības spēkiem.
            Saskaņā ar rakstu, kas publicēts Ārlietu padomes tīmekļa vietnē 2009. gada 27. februārī, Al-Shabaab kopš 2006. gada ir apmaksājusi sacelšanos pret Somālijas Pārejas laika valdību un tās etiopiešu atbalstītājiem. Al-Shabaab ir nogalinājusi vienpadsmit burundiešu karavīrus smagākajā uzbrukumā Āfrikas Savienības miera uzturētājiem kopš to izvietošanas un ir paziņojusi, ka Al-Shabaab ir iesaistīta smagās cīņās Mogadišā, kur nogalināti vismaz piecpadsmit cilvēki.”


title: Komisijas Īstenošanas regula (ES) Nr. 1374/2011 ( 2011. gada 21. decembris ), ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai

text:
               22.12.2011

               LV

               Eiropas Savienības Oficiālais Vēstnesis

               L 341/48

         KOMISIJAS ĪSTENOŠANAS REGULA (ES) Nr. 1374/2011
   (2011. gada 21. decembris),
   ar ko nosaka standarta importa vērtības atsevišķu veidu augļu un dārzeņu ievešanas cenas noteikšanai
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1),
   ņemot vērā Komisijas 2011. gada 7. jūnija Īstenošanas regulu (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (2), un jo īpaši tās 136. panta 1. punktu,
   tā kā:
   Īstenošanas regulā (ES) Nr. 543/2011, piemērojot Urugvajas kārtas daudzpusējo tirdzniecības sarunu iznākumu, paredzēti kritēriji, pēc kuriem Komisija nosaka standarta importa vērtības minētās regulas XVI pielikuma A daļā norādītajiem produktiem no trešām valstīm un laika periodiem,
   IR PIEŅĒMUSI ŠO REGULU.
   1. pants
   Standarta importa vērtības, kas minētas Īstenošanas regulas (ES) Nr. 543/2011 136. pantā, ir tādas, kā norādīts šīs regulas pielikumā.
   2. pants
   Šī regula stājas spēkā 2011. gada 22. decembrī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 21. decembrī

            Komisijas un tās priekšsēdētāja vārdā –

            lauksaimniecības un lauku attīstības ģenerāldirektors

         José Manuel SILVA RODRÍGUEZ

      (1)  OV L 299, 16.11.2007., 1. lpp.

      (2)  OV L 157, 15.6.2011., 1. lpp.

      PIELIKUMS
      Standarta importa vērtības atsevišķu veidu augļu un dārzeņu ievešanas cenas noteikšanai

                  (EUR/100 kg)

                  KN kods

                  Trešās valsts kods (1)

                  Standarta ievešanas vērtība

                  0702 00 00

                  AL

                  64,0

                  MA

                  68,2

                  TN

                  86,6

                  TR

                  116,2

                  ZZ

                  83,8

                  0707 00 05

                  JO

                  182,1

                  TR

                  112,0

                  ZZ

                  147,1

                  0709 90 70

                  MA

                  37,0

                  TR

                  140,5

                  ZZ

                  88,8

                  0805 10 20

                  AR

                  39,6

                  BR

                  41,5

                  CL

                  30,5

                  MA

                  48,5

                  TR

                  72,8

                  ZA

                  50,5

                  ZZ

                  47,2

                  0805 20 10

                  MA

                  69,0

                  TR

                  79,7

                  ZZ

                  74,4

                  0805 20 30, 0805 20 50, 0805 20 70, 0805 20 90

                  IL

                  76,3

                  MA

                  59,0

                  TR

                  79,7

                  ZZ

                  71,7

                  0805 50 10

                  AR

                  52,9

                  MA

                  50,0

                  TR

                  52,3

                  ZZ

                  51,7

                  0808 10 80

                  CA

                  112,8

                  CN

                  99,1

                  US

                  104,4

                  ZA

                  121,8

                  ZZ

                  109,5

                  0808 20 50

                  CN

                  104,4

                  ZZ

                  104,4

         (1)  Valstu nomenklatūra, kas paredzēta Komisijas Regulā (EK) Nr. 1833/2006 (OV L 354, 14.12.2006., 19. lpp.). Kods “ZZ” nozīmē “citas izcelsmes vietas”.


title: Komisijas Īstenošanas regula (ES) 2017/1146 (2017. gada 28. jūnijs), ar ko atkārtoti nosaka galīgo antidempinga maksājumu, kurš noteikts Ķīnas Tautas Republikas izcelsmes kaļamā čuguna vītņotu cauruļu savienotājelementu importam, ko ražojis uzņēmums Jinan Meide Castings Co., Ltd.

text:
               29.6.2017

               LV

               Eiropas Savienības Oficiālais Vēstnesis

               L 166/23

         KOMISIJAS ĪSTENOŠANAS REGULA (ES) 2017/1146
   (2017. gada 28. jūnijs),
   ar ko atkārtoti nosaka galīgo antidempinga maksājumu, kurš noteikts Ķīnas Tautas Republikas izcelsmes kaļamā čuguna vītņotu cauruļu savienotājelementu importam, ko ražojis uzņēmums Jinan Meide Castings Co., Ltd.

   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1) (“pamatregula”), un jo īpaši tās 9. panta 4. punktu,
   tā kā:
   1.   PROCEDŪRA

               (1)

               Padome ar Īstenošanas regulu (ES) Nr. 430/2013 (2) (“apstrīdētā regula”) noteica galīgo antidempinga maksājumu 14,9 %–57,8 % apmērā Ķīnas Tautas Republikas un Taizemes izcelsmes kaļamā čuguna vītņotu cauruļu savienotājelementu importam, kurus pašlaik klasificē ar KN kodu ex 7307 19 10 (Taric kods 7307191010). Maksājumu neattiecina uz tādu kompresijas savienotājelementu galvenajām sastāvdaļām, kam izmanto ISO DIN 13 metriskās vītnes, un uz kaļamas dzelzs vītņotu cirkulāro savienojumu kārbām bez vāka.

      Eiropas Savienības Vispārējās tiesas spriedums

               (2)

               2013. gada 12. jūnijā viens Ķīnas ražotājs eksportētājs, kurš sadarbojās, Jinan Meide Castings Co., Ltd. (“Jinan Meide” jeb “prasītājs”), iesniedza prasības pieteikumu Eiropas Savienības Vispārējā tiesā (“Vispārējā tiesa”), prasot atcelt apstrīdēto regulu (EK) Nr. 430/2013 tiktāl, ciktāl tā attiecas uz prasītāju (3).

               (3)

               Vispārējā tiesa 2016. gada 30. jūnija spriedumā nolēma, ka Jinan Meide tiesības uz aizstāvību tikušas pārkāptas, noraidot tā lūgumu izpaust normālās vērtības aprēķinus, kuros izmantoti analogās valsts ražotāja konfidenciālie dati. Jinan Meide no analogās valsts ražotāja saņēma ekskluzīvu atļauju, ar ko tas atkāpās no savu datu konfidencialitātes. Konkrētāk, Vispārējā tiesa konstatēja, ka Komisija ir pieļāvusi kļūdu, pamatojoties uz nepieciešamību ievērot vienlīdzīgas attieksmes principu, lai noraidītu šo lūgumu pēc informācijas. Vispārējā tiesa uzskatīja, ka nevarēja izslēgt to, ka minētā lūguma apstiprināšanas gadījumā izmeklēšanas iznākums varētu būt citāds. Tādēļ Tiesa atcēla apstrīdēto regulu, ciktāl ar to noteikts antidempinga maksājums kaļamā čuguna vītņotu cauruļu savienotājelementu importam, ko ražojis uzņēmums Jinan Meide Castings Co., Ltd.

         2.   VISPĀRĒJĀS TIESAS SPRIEDUMA IZPILDE

               (4)

               Saskaņā ar Līguma par Eiropas Savienības darbību 266. pantu Savienības iestādēm ir jāpilda Vispārējās tiesas 2016. gada 30. jūnija spriedums.

               (5)

               Lietā T-2/95 (4) (“IPS lieta”) Pirmās instances tiesa atzina, ka lietās, kad procedūrā ietilpst vairāki administratīvi posmi, viena šāda posma atcelšana nenozīmē visas procedūras atcelšanu. Antidempinga procedūra ir viena no šādām daudzposmu procedūrām. Tādējādi apstrīdētās regulas atcelšana attiecībā uz vienu personu nenozīmē, ka atceļ visu procedūru pirms minētās regulas pieņemšanas. ES iestādēm ir iespēja labot tās apstrīdētās regulas daļas, kuru dēļ regulu atcēla, atstājot negrozītas neapstrīdētās daļas, uz kurām neattiecas Tiesas spriedums – kā Tiesa lēmusi lietā C-458/98 P (5).

               (6)

               Būtu jānorāda, ka, izņemot konstatējumu par to, ka Komisija ir pieļāvusi kļūdu, pamatojoties uz nepieciešamību ievērot vienlīdzīgas attieksmes principu, lai noraidītu Jinan Meide lūgumu pēc informācijas, visi pārējie apstrīdētajā regulā gūtie konstatējumi, kurus noteiktajā termiņā neapstrīdēja vai kurus apstrīdēja, bet ar Vispārējās tiesas spriedumu nenoraidīja, vai kurus Vispārējā tiesa neizskatīja un kuri tādējādi neizraisīja apstrīdētās regulas atcelšanu, paliek spēkā.

               (7)

               Pēc Tiesas 2016. gada 30. jūnija sprieduma Komisija publicēja paziņojumu (6) par antidempinga izmeklēšanas daļēju atsākšanu attiecībā uz Ķīnas Tautas Republikas izcelsmes kaļamā čuguna vītņotu cauruļu savienotājelementu importu. Atsākšana attiecas uz Vispārējās tiesas sprieduma izpildi attiecībā uz Jinan Meide.

               (8)

               Komisija par izmeklēšanas daļēju atsākšanu oficiāli paziņoja uzņēmumam Jinan Meide, eksportētājvalsts pārstāvjiem un Savienības ražošanas nozarei. Ieinteresētajām personām tika dota iespēja paziņojumā noteiktajā termiņā rakstiski darīt zināmu savu viedokli un pieprasīt uzklausīšanu.

               (9)

               Pēc tam, kad tika saņemtas sākotnējās piezīmes, sazinājās ar visām citām no sākotnējās izmeklēšanas zināmajām attiecīgajām ieinteresētajām personām un tām deva iespēju rakstiski darīt zināmu savu viedokli un pieprasīt uzklausīšanu.

               (10)

               Visām ieinteresētajām personām, kas to pieprasīja, deva iespēju tikt uzklausītām Komisijas dienestos un/vai pie uzklausīšanas amatpersonas.

         2.1.   Ieinteresēto personu piezīmes

               (11)

               Komisija saņēma piezīmes par dažādiem izmeklēšanas aspektiem no Jinan Meide, citiem Ķīnas ražotājiem eksportētājiem, viena Taizemes ražotāja eksportētāja, pieciem Savienības ražotājiem un astoņiem nesaistītiem importētājiem.

         2.1.1.   Piezīmes par procedūras atsākšanu

               (12)

                  Jinan Meide apgalvoja, ka Savienības iestāžu pieļauto nelikumību, kas noveda pie apstrīdētās regulas atcelšanas, nevar kompensēt un procedūra būtu jāizbeidz, atkārtoti nenosakot antidempinga maksājumu uzņēmumam Jinan Meide.

               (13)

               Kā minēts iepriekš 4. apsvērumā, Pirmās instances tiesa IPS lietā atzina, ka lietās, kad procedūrā ietilpst vairāki administratīvi posmi, piemēram, antidempinga procedūrā, viena šāda posma atcelšana nenozīmē visas procedūras atcelšanu. Tā kā Savienības iestāžu pienākums ir izpildīt Tiesas spriedumu, tas nozīmē, ka ir iespēja labot tos apstrīdētās regulas aspektus, kuru dēļ tā tika atcelta, vienlaikus atstājot negrozītas regulas neapstrīdētās daļas. Tāpēc apgalvojums tika noraidīts.

               (14)

               Viens nesaistīts importētājs apgalvoja, ka procesuāli nav iespējams atsākt izmeklēšanu, kas ir noslēgta iepriekš, jo tādējādi rastos būtiskas nepilnības, piemēram, jaunas informācijas pieņemšana pēc lietas pabeigšanas, diskriminācija pret visām citām izmeklēšanā iesaistītajām personām, kuru dempinga starpības būtu citādas, ja Jinan Meide dempinga starpība tiktu grozīta, un ES un PTO tiesību aktu pārkāpums tādā nozīmē, ka antidempinga pasākumus nedrīkst piemērot ar atpakaļejošu spēku.

               (15)

               Šis importētājs arī apgalvoja, ka atsākšana neesot atļauta ar pamatregulas noteikumiem.

               (16)

               Tā pati persona arī norādīja, ka Komisija nav pilnvarota rīkoties, lai izpildītu Tiesas spriedumu attiecībā uz Padomes Regulu, jo Komisija nebija atbildētāja lietā T-424/13. Tā apgalvoja, ka Komisijai jāsaņem oficiāli Padomes norādījumi par atsākšanu.

               (17)

               Kā izriet no sprieduma apvienotajās lietās C-283/14 un C-284/14 (7), ES iestādes var atsākt antidempinga izmeklēšanu, lai novērstu Eiropas tiesu konstatētos pārkāpumus, pat ja tas nav skaidri paredzēts pamatregulā. Faktiski ES iestādēm ir pienākums veikt pasākumus, kas vajadzīgi, lai novērstu nelikumības. Šajā lietā Komisija kā izmeklēšanas iestāde atsāka izmeklēšanu, lai izpildītu Tiesas spriedumu. Šīs izmeklēšanas atsākšana tādējādi atbilst juridiskajām procedūrām, kas noteiktas pamatregulā, kura paredz to, ka Komisija pieņemt aktu pēc apspriešanās ar dalībvalstīm saskaņā ar pārbaudes procedūru, kura minēta pamatregulas 15. panta 3. punktā. Tāpēc šie apgalvojumi tika noraidīti.

               (18)

               Viens importētājs apgalvoja, ka nav skaidrs, kādā mērā atsākšanu var veikt, ievērojot pašreiz spēkā esošās pamatregulas noteikumus, jo ir acīmredzams, ka Komisija plānoja veikt izmeklēšanu tā, it kā to pārceltu laikā, kad joprojām bija spēkā Padomes Regula (EK) Nr. 1225/2009 (8).

               (19)

               Šai atkārtotajai izmeklēšanai piemērojamais tiesību akts ir Regula (EK) Nr. 1225/2009, kas bija materiālo tiesību akts Tiesas atceltās regulas pieņemšanas brīdī. Jebkurā gadījumā Regula (EK) Nr. 1225/2009 un tās grozījumi ir kodificēti Regulā (ES) 2016/1036. Tāpēc arguments tika noraidīts.

               (20)

               Ražotājs eksportētājs no Taizemes apgalvoja, ka Komisijai atkārtoti jānosaka 40,8 % antidempinga maksājums Jinan Meide bez izmaiņām, jo Vispārējā tiesa neatzina par kļūdainiem konstatējumus pēc būtības, bet konstatēja vien procesuālo noteikumu pārkāpumu. Tas arī apgalvoja, ka pārskatīšana pēc būtības var attiekties vien uz normālās vērtības aprēķinu uzņēmumam Jinan Meide, un visiem pārējiem konstatējumiem apstrīdētajā regulā būtu jāpaliek spēkā, jo Vispārējās tiesas spriedumā nebija norādes, ka, novēršot procesuālo pārkāpumu, būtu jānonāk pie būtiskām izmaiņām normālās vērtības aprēķinā uzņēmumam Jinan Meide.

               (21)

               Spriedumā, kura rezultātā tika atsākta izmeklēšana, Vispārējā tiesa uzskatīja, ka nevarēja izslēgt to, ka tad, ja lūgums izpaust analogās valsts ražotāja konfidenciālo datus tiktu apstiprināts, izmeklēšanas rezultāts varētu būt citāds. Tādēļ pēc izmeklēšanas atsākšanas ir atkārtoti jāizskata iespējamā ietekme uz izmeklēšanas pamataspektiem. Tāpēc arguments tika noraidīts.

               (22)

               Viens nesaistīts importētājs apgalvoja, ka, tā kā Savienības ražošanas nozare nesniedza piezīmes par atsākšanu, tas nozīmējot, ka Savienības interesēs nav veikt šo atsākto izmeklēšanu.

               (23)

               Tas, ka konkrēta veida uzņēmēji nav snieguši informāciju, per se neļauj izdarīt secinājumu par izmeklēšanas pamataspektiem. Jebkurā gadījumā pieci Savienības ražotāji pieprasīja, lai Komisija nekavējoties atkārtoti noteiktu antidempinga maksājumu Jinan Meide un pat veiktu importa reģistrēšanu, kas nepieciešama, lai potenciāli noteiktu maksājumus ar atpakaļejošu spēku un mazinātu kaitējumu, ko pašreizējā situācija rada Savienības ražotājiem. Tāpēc arguments tika noraidīts.

         2.1.2.   Piezīmes par normālās vērtības aprēķinu

               (24)

                  Jinan Meide apgalvoja, ka jānodrošina tam visaptveroša piekļuve visai informācijai, ko sniedza analogās valsts ražotājs, un daudz laika piezīmju sniegšanai. Visa šāda informācija tika darīta pieejama Jinan Meide, un Jinan Meide bija laiks iesniegt piezīmes, pārsniedzot termiņu, kas paredzēts pamatregulā (tostarp vairākās uzklausīšanās ar lietas darba grupu un ar uzklausīšanas amatpersonu). Pēc konfidenciālās informācijas un dempinga aprēķinu izpaušanas Jinan Meide arī iesniedza piezīmes ārpus noteiktā termiņa; tomēr minētie apsvērumi tika izskatīti.

               (25)

                  Jinan Meide apgalvoja, ka nebūtu jāveic parastās tirdzniecības aprites pārbaude, jo analogās valsts ražotājs nevarēja sniegt uzticamu informāciju par ražošanas izmaksām pēc līdzīgā ražojuma veida. Viens importētājs atbalstīja šo argumentu, jo izmaksu sadalē pēc apgrozījuma tiek pieņemts, ka visiem ražojuma veidiem tiek panākta vienāda peļņas norma, kas neesot ticami.

               (26)

               Tomēr Komisija savās izmeklēšanās konsekventi veic parastās tirdzniecības aprites pārbaudes. Konkrētāk, pamatregulas 2. panta 5. punkts konkrēti attiecas uz tādām situācijām, ko minējis Jinan Meide, proti, ja trūkst piemērotākas metodes, priekšroku dod izmaksu sadalei pēc apgrozījuma. Šajā ziņā jānorāda, ka izmaksas tika sadalītas, pamatojoties uz apgrozījumu, un ka ieinteresētās personas nav ierosinājušas citu piemērotāku metodi. Lēmumu sadalīt izmaksas, pamatojoties uz apgrozījumu, un veikt parastās tirdzniecības aprites pārbaudi nemainīja.

               (27)

                  Jinan Meide pieprasīja, lai ražojuma veidi, ko analogās valsts ražotājs pārdod daudzumos, kas nepārsniedz 200 kg, netiktu ņemti vērā normālās vērtības aprēķinos, jo šādu ražojuma veidu cenas neesot ticamas. Tiek norādīts, ka sākotnējās izmeklēšanas laikā Jinan Meide apgalvoja, ka 5 % reprezentativitātes pārbaude nebūtu jāveic, ja normālā vērtība tiek noteikta analogajā valstī, un tolaik Komisija šo apgalvojumu pieņēma. Apgalvojums par to, ka nav jāņem vērā ražojuma veidu pārdevumi daudzumos, kas nepārsniedz 200 kg, tiek noraidīts, jo pārdošanas cenas līdzīgā ražojuma veidiem, ko pārdod daudzumos, kas nepārsniedz 200 kg, nevar uzskatīt par neuzticamām, jo tās tika pārbaudītas un atzītas par ticamām kā jebkuras citas pārdošanas cenas.

               (28)

               Viens importētājs atbalstīja Jinan Meide argumentu, jo cenu svārstīgums grūti pārdodamiem ražojuma veidiem būtu pārāk liels. Tas nozīmētu, ka ražojuma veidiem varētu būt ļoti līdzīga kvalitātes un izmaksu struktūra, bet tos varētu pārdot par ļoti atšķirīgām cenām. Tomēr Komisija attiecībā uz analogās valsts ražotāju konstatēja, ka cenu svārstīgums ir augsts visiem ražojuma veidiem, pat visvairāk pārdotajām pozīcijām. Tādējādi iespējamo lielo cenu svārstīgumu nevar izmantot par argumentu, lai grūti pārdodamus ražojuma veidus izslēgtu no dempinga aprēķina. Tāpēc apgalvojums tika noraidīts.

               (29)

                  Jinan Meide arī apgalvoja – tā kā Komisija bija sadalījusi analogās valsts ražotāja izmaksas, pamatojoties uz apgrozījumu, saliktā normālā vērtība nebūtu jāaprēķina, ja līdzīgā ražojuma salīdzināmie veidi analogajā valstī būtu pārdoti daudzumos, kas nepārsniedz 200 kg, bet normālā vērtība šādos gadījumos būtu jānosaka, pamatojoties uz citu līdzīgo veidu cenām, kas pārdoti lielākos daudzumos. Šis apgalvojums arī tika noraidīts, jo kopējo izmaksu sadale pēc apgrozījuma ir saskaņā ar pamatregulas 2. panta 5. punktu, un Jinan Meide argumenti nebija pietiekami, lai šajā konkrētajā gadījumā pamatotu atšķirīgu metodiku.

         2.1.3.   Piezīmes par normālās vērtības un eksporta cenas salīdzinājumu

               (30)

                  Jinan Meide izvirzīja apgalvojumus par korekcijām analogās valsts ražotāja datos attiecībā uz kredītu, iepakošanas izdevumiem, tirdzniecības līmeni, banku komisijas maksām, iekšzemes transportu, parādzīmēm, netiešajiem nodokļiem, tehnisko atbalstu, atšķirīgu izejvielu izmantošanu un darba ražīgumu.

               (31)

               Komisija pieņēma šo apgalvojumu par iekšzemes transporta un kredīta izmaksām, kas saistītas ar analogās valsts ražotāja vienīgo klientu, un Jinan Meide dempinga aprēķinā veiktas attiecīgās korekcijas.

               (32)

               Attiecībā uz apgalvojumiem par atšķirībām darbaspēka ražīgumā un izejvielu izmantošanā Jinan Meide norādīja, ka zemāks ražīgums uz vienu nodarbināto un atšķirīgu izejvielu izmantošana izraisa mērenu analogās valsts ražotāja izmaksu pieaugumu, salīdzinot ar Jinan Meide. Šajā ziņā būtu jāatzīmē – lai gan starp uzņēmumiem var būt efektivitātes un ražīguma atšķirības, antidempinga aprēķinu pamatprincips ir nodrošināt eksporta cenu un normālās vērtības salīdzināmību, kam nav nepieciešams pilnībā salāgot apstākļus, kādos darbojas ražotājs analogajā valstī un eksportētājs valstī, kura nav tirgus ekonomikas valsts. Patiešām, ir pamatoti veikt korekcijas tikai attiecībā uz tādu faktoru atšķirībām, kas ietekmē cenas un cenu salīdzināmību starp ražotāju analogajā valstī un eksportētāju valstī, kura nav tirgus ekonomikas valsts.

               (33)

               Tika konstatēts, ka pārējie apgalvojumi nav pamatoti ar pierādījumiem, kas savākti uz vietas un sniegti lietas materiālos, un tāpēc tie tika noraidīti.

         2.2.   Citi būtiski jautājumi

               (34)

               Sagatavojot galīgo informāciju attiecībā uz Jinan Meide, Komisija pamanīja pārrakstīšanās kļūdu attiecībā uz netiešo nodokļu korekciju dempinga aprēķinos attiecībā uz Jinan Meide. Pretēji tam, ko Komisija pārrakstīšanās kļūdas dēļ norādīja pagaidu (9) un galīgajā (10) regulā, korekcija par netiešajiem nodokļiem netika izdarīta brīdī, kad Jinan Meide sniegta galīgā informācija, lai gan tas ticis darīts pagaidu posmā. Labas administratīvās prakses labad šī kļūda tika labota.

         2.3.   Informācijas izpaušana

               (35)

               Komisija 2017. gada 12. aprīlī informēja visas ieinteresētās personas par iepriekš izklāstītajiem konstatējumiem, uz kuru pamata bija paredzēts ierosināt atkārtoti noteikt antidempinga maksājumu par tādu kaļamā čuguna vītņotu cauruļu savienotājelementu (izņemot kompresijas savienotājelementu galveno sastāvdaļu, kam izmanto ISO DIN 13 metriskās vītnes, un kaļamas dzelzs vītņotu cirkulāro savienojumu kārbu bez vāka) importu, ko ražo uzņēmums Jinan Meide, pamatojoties uz faktiem, kas savākti un iesniegti saistībā ar sākotnējo izmeklēšanu.

               (36)

                  Jinan Meide un trīs nesaistīti importētāji apgalvoja, ka Komisija pašreizējās izmeklēšanas atsākšanas kontekstā nevar labot pārrakstīšanās kļūdu (attiecībā uz korekciju par netiešajiem nodokļiem dempinga starpības aprēķinos), jo pārrakstīšanās kļūda nebija saistīta ar Vispārējās tiesas spriedumu. Jinan Meide arī pieprasīja uzklausīšanu pie uzklausīšanas amatpersonas, un tas tika uzklausīts. Divi nesaistīti importētāji apgalvoja, ka Komisijai nav ļauts pasliktināt ražotāja eksportētāja stāvokli salīdzinājumā ar sākotnēji konstatēto.

               (37)

                  Jinan Meide atkārtoja apgalvojumu, ka Komisijai vajadzētu atzīt ražojuma veidus, kuru pārdošanas apjoms analogajā valstī nepārsniedza 200 kg, par daļēji sakritīgiem vai nesakritīgiem ražojuma veidiem, un ka tā nevar balstīties uz neuzticamiem izmaksu datiem, lai pārdevumus izslēgtu no normālās vērtības noteikšanas.

               (38)

                  Jinan Meide apstrīdēja Komisijas lēmumu noraidīt tā korekciju pieprasījumus attiecībā uz tirdzniecības līmeni, iepakošanas izdevumiem, kredīta izmaksām, iekšzemes apdrošināšanas izmaksām un izejvielu un ražīguma atšķirībām.

               (39)

                  Jinan Meide apgalvoja, ka maksājums nebūtu tam jānosaka, kas izriet no iespējamiem procesuāliem un citiem pārkāpumiem procedūrā. Šajā kontekstā uzņēmums apgalvoja, ka kļūda 2016. gada 23. decembrī sniegtajā informācijā izraisa šaubas, vai Komisija ir izpaudusi to aprēķinu konfidenciālo redakciju, kas veikti sākotnējās izmeklēšanas galīgajā posmā, un ka izpaustajā informācijā nav paskaidrotas iespējamās atšķirības no aprēķiniem, kuri veikti sākotnējā izmeklēšanā. Tas arī apgalvoja, ka Komisija, neraugoties uz Jinan Meide atkārtotiem pieprasījumiem, ir atteikusies izpaust dažus elementus. Jinan Meide arī norādīja, ka lietā T-424/13 iesniegtās, bet Vispārējās tiesas neizskatītās prasības paliek spēkā un pasākumu atkārtotas noteikšanas gadījumā tie tiktu anulēti.

               (40)

               Komisija atgādina, ka, sagatavojot galīgo informāciju uzņēmumam Jinan Meide, tā pamanīja pārrakstīšanās kļūdu, kas saistīta ar korekciju attiecībā uz netiešajiem nodokļiem dempinga aprēķinos attiecībā uz Jinan Meide. Labas administratīvās prakses labad Komisija ierosināja labot šo kļūdu šajā posmā un pienācīgi izpauda šo ierosinājumu visām ieinteresētajām personām.

               (41)

               Ņemot vērā visus argumentus, Komisija nolēma pieņemt Jinan Meide apgalvojumu un nelabot pārrakstīšanās kļūdu. Saņēmusi uzklausīšanas amatpersonas atzinumu, Komisija uzskatīja, ka tirdzniecības aizsardzības lietu atsākšanā nepastāv vispārējs reformatio in pejus aizliegums, proti, ieinteresētā persona, uz kuru attiecas atsākšana tirdzniecības aizsardzības lietās, var nonākt nelabvēlīgākā situācijā nekā situācijā pirms atsākšanas. Tomēr Komisija secināja, ka šajā konkrētajā lietā atsākšanas tvērums būtu jāattiecina tikai uz analogās valsts datu izpaušanu, piezīmju saņemšanu no ieinteresētajām personām un, ja nepieciešams, attiecīgu maksājuma pārskatīšanu. Tā kā kļūda aprēķinos attiecībā uz eksporta pārdošanas PVN atmaksu un jo īpaši PVN atmaksas likmi nav saistīta ar datiem, kas iegūti no analogās valsts ražotāja, tiek uzskatīts, ka šāds labojums nav atsāktās izmeklēšanas tvērumā.

               (42)

               Komisija 2017. gada 29. maijā nosūtīja papildu informācijas izpaušanas dokumentu, informējot ieinteresētās personas par lēmumu nelabot pārrakstīšanās kļūdu, kas minēta 34. apsvērumā. Komisija saņēma piezīmes tikai no viena importētāja, kas atkārtoti norādīja, ka, ņemot vērā ierobežoto importētājiem izpausto informāciju, tas nevar sniegt piezīmes par korekcijām. Tādējādi, tā kā nav argumentu par pretējo, tiek apstiprināti konstatējumi par korekcijām.

               (43)

               Attiecībā uz ražojuma veidiem, ko pārdod daudzumos, kas nepārsniedz 200 kg, Jinan Meide atsaucās uz ģenerāladvokāta secinājumiem Goldstar lietā (11): “lai iekšzemes cenas būtu salīdzināmas, iekšzemes tirgū ir jābūt pietiekami lielam pārdošanas apjomam absolūtā izteiksmē, un tas izriet no apstākļa, ka iekšzemes cenas dažādās tirdzniecības vietās var atšķirties. Turklāt cenas var svārstīties vienā pārskata periodā”, un, “lai vidējā svērtā vērtība būtu reprezentatīva, tā jābalsta uz minimālo pārdošanas darījumu skaitu”.

               (44)

               Šajā sakarā tiek atzīmēts, ka ģenerāladvokāts savu atzinumu turpināja nākamajā rindkopā: “tomēr tas nenozīmē, ka Kopienas iestādēm papildus iepriekšminētajai relatīvajai robežvērtībai, zem kuras pārdošanas darījumi nebūtu jāņem vērā un kura noteikta 5 % apmērā un tiek aprēķināta katram modelim, būtu jāpiemēro arī robežvērtība absolūtā izteiksmē. Nav lielas jēgas noteikt minimālo robežvērtību absolūtā izteiksmē vispārēji, jo absolūtā skaitļa vērtība ir pārāk atkarīga no ražojuma būtības”. Tādējādi ģenerāladvokāta atzinums faktiski apstiprina, ka patiešām nav nepieciešams piemērot absolūto minimālo robežvērtību, piemēram, Jinan Meide piesaukto 200 kg robežvērtību.

               (45)

               Attiecībā uz jautājumu par cenu svārstībām, kā norādīts iepriekš 28. apsvērumā, tās ietekmēja visus ražojuma veidus, ne tikai ražojuma veidus, ko pārdod daudzumos, kas nepārsniedz 200 kg.

               (46)

               Viens nesaistīts importētājs atbalstīja Jinan Meide apgalvojumu par ražojumu ar nelielu apgrozījumu reprezentativitāti un atkārtoja savas piezīmes šajā sakarā. Tas vispārīgi apgalvoja, ka Komisijas nostāja ir pretrunā vispārējai tirgus pieredzei. Komisijas atziņa ir balstīta datos, kas iegūti no analogās valsts ražotāja. Ņemot vērā to, ka šis apgalvojums netika tālāk pamatots, un 28. un 42. apsvērumu un turpmākos apsvērumus, kas izklāstīti iepriekš, šis apgalvojumus tika noraidīts.

               (47)

               Attiecībā uz apgalvojumu par neuzticamiem izmaksu datiem Jinan Meide apgalvoja, ka Komisija galu galā izmantoja izmaksu datu sākotnējo kopu, lai gan tā sākotnēji esot uzskatījusi, ka šī kopa neatbilst standartiem. Šo argumentu nepamato izmeklēšanā konstatētie fakti. Proti, Komisija nekad nav uzskatījusi, ka izmaksu datu sākotnējā kopa neatbilst standartiem. Tādejādi šādos apstākļos nav lietderīgi nemaz neņemt vērā izmaksas, kuras ziņoja analogās valsts ražotājs, kā to apgalvo Jinan Meide.

               (48)

               Viens nesaistīts importētājs atkārtoja piezīmi, ka izmaksu sadalē pēc apgrozījuma tiek pieņemts, ka visiem ražojuma veidiem tiek panākta vienāda peļņas norma, kas varētu būt pretrunā tirgū valdošajai loģikai. Šis apgalvojums netika sīkāk pamatots. Kā minēts 26. apsvērumā, saskaņā ar pamatregulu, ja trūkst piemērotākas metodes, priekšroku dod izmaksu sadalei pēc apgrozījuma. Izmaksas tika sadalītas, pamatojoties uz apgrozījumu, un ieinteresētās personas nav ierosinājušas citu piemērotāku metodi. Tāpēc apgalvojums tiek noraidīts.

               (49)

               Attiecībā uz tirdzniecības līmeņa korekciju Jinan Meide atkārtoti apgalvoja, ka, nosakot, vai tirdzniecības līmeņa korekcija ir pamatota, ir pietiekami noteikt atšķirību vidējās cenās dažādām pircēju kategorijām. Tomēr saskaņā ar pamatregulas 2. panta 10. punkta d) apakšpunkta i) punktu ir jākonstatē “pārdevēja (..) cenu stabilas un nozīmīgas atšķirības dažādos tirdzniecības līmeņos”. Vienkāršs vidējo cenu salīdzinājums tādējādi nav uzskatāms par pietiekamu, lai noteiktu šādas stabilas un nozīmīgas cenu atšķirības. Gluži pretēji, lietā sniegtās informācijas analīze liecina, ka visos cenu diapazona segmentos ir visi pircēju veidi.

               (50)

               Viens nesaistīts importētājs apgalvoja, ka Komisijai vajadzētu veikt tirdzniecības līmeņa korekciju, bet, ņemot vērā to, ka datu pieejamība ir ierobežota, tas nevar sniegt sīkākas piezīmes. Tas arī apgalvoja – tā kā dempinga starpības aprēķinu pieejamība ir ierobežota, tas nevar sniegt piezīmes. Šajā ziņā tiek atgādināts, ka Komisijas pienākums ir aizsargāt konfidenciālo informāciju, kas saņemta no ieinteresētajām personām. Tomēr visi nekonfidenciālie apsvērumi ir pieejami ieinteresētajām personām, kuras ir aicinātas sniegt piezīmes. Tomēr Komisija norāda, kā minēts iepriekš 49. apsvērumā, lietas materiālos esošā informācija liecina, ka šajā lietā nav konstatētas tādu cenu stabilas un nozīmīgas atšķirības, kuras noteiktas dažādiem pircēju veidiem. Tāpēc tirdzniecības līmeņa korekcija nebūtu piemērota.

               (51)

               Attiecībā uz korekciju par kredīta izmaksām tās tika atskaitītas, pamatojoties uz informāciju pārdošanas dokumentācijā gan par eksporta cenu, gan normālo vērtību. Jinan Meide apgalvoja, ka korekcija par kredīta izmaksām normālās vērtības ziņā būtu jāveic, pamatojoties uz faktisko dienu skaitu laikā starp rēķinu un maksājumu, jo Komisija, veicot korekciju, esot atskaitījusi kredīta izmaksas eksporta pārdošanai, lai gan maksājuma termiņa pārdošanas dokumentācijā nebija. Šis apgalvojums netika pamatots ar pierādījumiem izmeklēšanas lietā. Jinan Meide nesniedza pierādījumus, lai pamatotu savu apgalvojumu. Turklāt tika konstatēts, ka gan normālās vērtības ziņā, gan eksporta cenas ziņā faktiskais maksājums bieži vien veikts pēc maksājuma termiņa, kas bija paredzēts pārdošanas dokumentos. Ja korekciju par kredīta izmaksām aprēķinātu, normālās vērtības ziņā pamatojoties uz faktisko maksājuma datumu un eksporta cenas ziņā pamatojoties uz informāciju, kas ietverta pārdošanas dokumentācijā, netiktu iegūts taisnīgs salīdzinājums. Tāpēc, nosakot korekciju attiecībā uz kredīta izmaksām, Komisija saglabāja savu pieeju, kas pamatojas uz informāciju pārdošanas dokumentācijā gan normālajai vērtībai, gan eksporta cenai.

               (52)

               Attiecībā uz korekciju par iepakošanas izmaksām Jinan Meide atkārtoja apgalvojumu, ka iepakošanas izmaksu sadalījums bija nepareizs un iegūtā korekcija par iesaiņošanas izmaksām bija ļoti zema un nepamatota. Tomēr Jinan Meide nepamatoja savu argumentu, īpaši attiecībā uz to, kādēļ korekcija bija nepamatoti zema. Tāpēc Komisija saglabāja savu metodiku attiecībā uz korekciju par iepakošanas izmaksām.

               (53)

               Visbeidzot, Komisija noraida Jinan Meide apgalvojumus par procesuāliem un citiem pārkāpumiem šajā procedūrā. Komisija ievēroja visus principus un procedūras posmus. Komisija atsāka izmeklēšanu, izpauda analogās valsts ražotāja datus, kas bija vajadzīgs, lai izpildītu Tiesas spriedumu, un attiecīgi pārskatīja Jinan Meide maksājuma likmi. Ieinteresētajām personām visos izmeklēšanas posmos tika dota iespēja sniegt piezīmes un tikt uzklausītam. Faktiski visas procedūras laikā Komisija nodrošināja pārskatāmību un piekrita tikties pēc Jinan Meide lūguma, lai sniegtu skaidrojumus un rīkotu uzklausīšanas. Komisija paskaidroja tehnisko problēmu saistībā ar nederīgu Excel datni ar aprēķiniem, kas izraisīja nekonsekvences, uz kurām atsaucās Jinan Meide. Šī kļūda nekādā gadījumā neietekmēja dempinga starpību un tika nekavējoties novērsta. Komisija izpauda Jinan Meide visu konfidenciālo informāciju, tostarp konfidenciālo dokumentāciju ar skaitļiem, kas izmantoti dempinga starpībai 2013. gadā. Attiecībā uz prasībām, kas tika celtas Vispārējā tiesā, bet netika izskatītas spriedumā, Komisija apstrīd visus apgalvojumus par nelikumībām, uz kurām norādīja Jinan Meide. Komisija ir izpildījusi savu pienākumu izpildīt tiesas spriedumu, novēršot Vispārējās tiesas konstatētās nelikumības. Pamatojoties uz to, Komisija nesaskata Jinan Meide minētos procesuālos pārkāpumus un atkārtoti norāda, ka tā ir ievērojusi visus principus un procesuālās prasības, visas izmeklēšanas gaitā ļaujot Jinan Meide (un citām ieinteresētajām personām) īstenot savas procesuālās tiesības.

               (54)

                  Jinan Meide arī atkārtoja argumentus par darbaspēka ražīguma un izejvielu izmantošanas atšķirībām, šajā sakarā nesniedzot papildu argumentus vai pierādījumus. Šo nostāju atbalstīja viens nesaistīts importētājs. Šie argumenti ir aplūkoti iepriekš 32. apsvērumā.

               (55)

               Viens nesaistīts importētājs atkārtoti apgalvoja, ka atsākšana nav saderīga ar pamatregulas noteikumiem. Kā minēts 17. apsvērumā un kā izriet no sprieduma apvienotajās lietās C-283/14 un C-284/14 (12), ES iestādes var atsākt antidempinga izmeklēšanu, lai novērstu Eiropas tiesu konstatētos pārkāpumus, pat ja tas nav skaidri paredzēts pamatregulā. Faktiski Savienības iestādēm ir pienākums veikt pasākumus, kas vajadzīgi, lai novērstu nelikumības. Tāpēc apgalvojums tika noraidīts.

               (56)

               Vēl viens nesaistīts importētājs norādīja uz antidempinga maksājumu negatīvajām sekām (ņemot vērā ietekmi uz rentabilitāti un apgrozījumu, kā arī jaunos tirgus nosacījumus, t. i., jaunās cenas un jaunos piegādes avotus). Kā iepriekš izklāstīts 41. apsvērumā, šīs atsākšanas tvērumā ir Vispārējās tiesas sprieduma izpilde attiecībā uz Jinan Meide, proti, analogās valsts ražotāja konfidenciālo datu izpaušana Jinan Meide. Tāpēc apgalvojums tika noraidīts.

               (57)

               Viens nesaistīts importētājs apgalvoja, ka, ņemot vērā pārmaiņas, proti, maksājuma likmes iespējamo palielinājumu, ir nepieciešams atkārtots antidempinga maksājuma ietekmes uz importētājiem un lietotājiem novērtējums. Tomēr, kā minēts iepriekš 41. apsvērumā, Komisija nav izlabojusi pārrakstīšanās kļūdu saistībā ar PVN atmaksu, jo tika atzīts, ka tā ir ārpus atsāktās izmeklēšanas tvēruma. Tāpēc apgalvojums tika noraidīts.

               (58)

               Tā pati persona arī apgalvoja, ka Komisijai būtu jāveic starpposma pārskatīšana, jo no sākotnējās izmeklēšanas perioda pagājuši vairāk nekā pieci gadi. Atsākšanas tvērums ir skaidri noteikts paziņojumā par procedūras atsākšanu (13). Atsākšana un starpposma pārskatīšana ir instrumenti ar atšķirīgiem mērķiem. Proti, procedūras atsākšanas galvenais mērķis ir izpildīt Vispārējās tiesas spriedumu attiecībā uz Jinan Meide. Starpposma pārskatīšana, no otras puses, ir instruments ar skaidri definētiem juridiskiem nosacījumiem, proti, tās mērķis ir pārskatīt spēkā esošos pasākumus, ņemot vērā jaunos apstākļus, kuru iedarbība ir ilglaicīga. Tāpēc apgalvojums tika noraidīts.

               (59)

               Visbeidzot, viena ieinteresētā persona apgalvoja, ka, lai novērstu turpmāku tiesvedību, Komisijai bija jāanalizē tiesā iesniegtās prasības, pat ja tiesa tās nav izskatījusi. Komisija norāda, ka šīs procedūras atsākšanas tvērumā ir Vispārējās tiesas sprieduma izpilde attiecībā uz Jinan Meide, proti, analogās valsts ražotāja konfidenciālo datu izpaušana Jinan Meide. Tāpēc apgalvojums tika noraidīts.

         2.4.   Secinājumi

               (60)

               Vidējās svērtās normālās vērtības salīdzinājums ar pārrēķināto vidējo svērto normālo vērtību pēc ražojuma veida EXW līmenī liecina par dempinga pastāvēšanu. Konstatētā dempinga starpība, kas izteikta procentos no CIF importa cenas ar piegādi līdz Savienības robežai pirms maksājuma samaksas, ir 39,2 %.

               (61)

               Komisija ņēma vērā ieinteresēto personu sniegtās piezīmes un secināja, ka Vispārējās tiesas sprieduma izpildei 2013. gada 15. marta galīgā informācija ar papildu informāciju par normālās vērtības aprēķinu, kurā izmantoti konfidenciāli analogās valsts ražotāja dati, būtu atkārtoti jāizpauž uzņēmumam Jinan Meide. Pēc tam, kad informācija tika atkārtoti izpausta, Komisija saņēma un izskatīja Jinan Meide un citu ieinteresēto personu piezīmes. Pamatojoties uz šo novērtējumu un apsvērumiem, kas atgādināti iepriekš no 40. līdz 58. apsvērumam, Komisija uzskatīja, ka ir lietderīgi atkārtoti noteikt antidempinga maksājumu importētiem Jinan Meide ražotiem kaļamā čuguna vītņotu cauruļu savienotājelementiem (izņemot kompresijas savienotājelementu galveno sastāvdaļu, kam izmanto ISO DIN 13 metriskās vītnes, un kaļamas dzelzs vītņotu cirkulāro savienojumu kārbu bez vāka).

         3.   REĢISTRĀCIJAS PIEPRASĪJUMS

               (62)

               Savienības ražošanas nozare, ko joprojām pārstāv pieci aktīvi Savienības ražotāji, apgalvoja, ka situācija pēc antidempinga maksājuma atcelšanas attiecībā uz Jinan Meide pamato importa reģistrēšanu. Šis pieprasījums tika atkārtots pēc informācijas galīgās izpaušanas.

               (63)

               Saskaņā ar pamatregulas 9. panta 5. punktu šādas reģistrēšanas vienīgais mērķis tomēr ir maksājumu iespējamā iekasēšana ar atpakaļejošu spēku. Tomēr nosacījumi maksājumu iekasēšanai ar atpakaļejošu spēku šajā lietā nav izpildīti. Tādējādi importa reģistrācija nav pamatota.

         4.   SECINĀJUMS

               (64)

               Pamatojoties uz iepriekš minēto, Komisija uzskata, ka ir lietderīgi atkārtoti noteikt galīgo antidempinga maksājumu 39,2 % apmērā par Ķīnas Tautas Republikas izcelsmes tādu kaļamā čuguna vītņotu cauruļu savienotājelementu (izņemot kompresijas savienotājelementu galveno sastāvdaļu, kurām izmanto ISO DIN 13 metriskās vītnes, un kaļamas dzelzs vītņotu cirkulāro savienojumu kārbu bez vāka) importu, kurus patlaban klasificē ar KN kodu ex 7307 19 10 (Taric kods 7307191010) un kurus ražojis uzņēmums Jinan Meide.

      Pasākumu ilgums

               (65)

               Šī procedūra neietekmē dienu, kurā saskaņā ar pamatregulas 11. panta 2. punktu beigsies ar apstrīdēto regulu noteikto pasākumu termiņš.

               (66)

               Komiteja, kas izveidota ar Regulas (ES) 2016/1036 15. panta 1. punktu, nav sniegusi atzinumu,

         IR PIEŅĒMUSI ŠO REGULU.
   1. pants
   1.   Ar šo tiek noteikts galīgais antidempinga maksājums par Ķīnas Tautas Republikas izcelsmes tādu kaļamā čuguna vītņotu cauruļu savienotājelementu (izņemot kompresijas savienotājelementu galveno sastāvdaļu, kurām izmanto ISO DIN 13 metriskās vītnes, un kaļamas dzelzs vītņotu cirkulāro savienojumu kārbu bez vāka) importu, kurus patlaban klasificē ar KN kodu ex 7307 19 10 (Taric kods 7307191010) un kurus ražojis uzņēmums Jinan Meide (Taric papildu kods B336).
   2.   Galīgā antidempinga maksājuma likme, kas piemērojama neto cenai ar piegādi līdz Savienības robežai pirms maksājuma samaksas, ir 39,2 %.
   3.   Ja nav noteikts citādi, piemēro spēkā esošos noteikumus par muitas nodokļiem.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2017. gada 28. jūnijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 176, 30.6.2016., 21. lpp.

      (2)  Padomes 2013. gada 13. maija Īstenošanas regula (ES) Nr. 430/2013, ar ko nosaka galīgo antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas un Taizemes izcelsmes kaļamā čuguna vītņotu cauruļu savienotājelementu importam, un izbeidz procedūru attiecībā uz Indonēziju (OV L 129, 13.5.2013., 1. lpp.).

      (3)  Lieta T-424/13 Jinan Meide Castings Co Ltd. pret Padomi.

      (4)  Lieta T-2/95 Industrie des poudres sphériques (IPS)/Padome (Recueil 1998, II-3939. lpp.).

      (5)  Lieta C-458/98 P Industrie des poudres sphériques (IPS)/Padome (Recueil 2000, I-8147. lpp.).

      (6)  OV C 398, 28.10.2016., 57. lpp.

      (7)  2016. gada 28. janvāra spriedums apvienotajās lietās C-283/14 un C-284/14, Grünwald Logistik Service GmbH, 52. punkts.

      (8)  Padomes 2009. gada 30. novembra Regula (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (OV L 343, 22.12.2009., 51. lpp.).

      (9)  Komisijas 2012. gada 14. novembra Regula (ES) Nr. 1071/2012, ar ko nosaka pagaidu antidempinga maksājumu par Ķīnas Tautas Republikas un Taizemes izcelsmes kaļamā čuguna vītņotu cauruļu savienotājelementu importu (OV L 318, 15.11.2012., 10. lpp.), 67. apsvērums.

      (10)  Sk. 19. apsvērumu, kas apstiprina pagaidu regulas 67. apsvērumu.

      (11)  Ģenerāladvokāta secinājumus lietā C-105/90 Goldstar Co. Ltd pret Eiropas Kopienu Padomi, I-704, 11. punkts.

      (12)  2016. gada 28. janvāra spriedums apvienotajās lietās C-283/14 un C-284/14, Grünwald Logistik Service GmbH, ECLI:EU:C:2016:57, 52. punkts.

      (13)  OV C 398, 28.10.2016., 57. lpp.